Stari Kadar: ANGRY BIRDS\nSvake četiri godine u Srbiji izađe jedan film koji reafirmiše umiveno lice fudbala i njegovog okrepljujućeg uticaja na društvo i jedan koji istražuje naličje. 2010. godine to su bili „Montevideo“ i „Šišanje“ a 2014. produžetak priče o reprezentaciji iz 1930. i „Varvari“. Kao što je u drugom delu „Montevidea“ reprezentacija stigla na Svetsko prvenstvo i pomrsila račune favoritima tako su i „Varvari“ film ozbiljnog međunarodnog kalibra koji može da se uporedi sa svakim festivalskim konkurentom.\nDa u Srbiji fudbal još uvek funkcioniše kao igra, „Varvari“ bi govorili o hrabrom sastavu drugoligaškog kluba koji se bori za ulazak u viši rang, ali danas taj film govori o jednoj korodiranoj sredini i jedinoj funkciji koju fudbal može imati o njoj a to je povod za okupljanje lokalne raspuštene omladine, privredni i drugi kriminal i konačno regrutacija učesnika za eventualno „dešavanje naroda“. Ruku na srce, u filmu postoje i dva bitna lika iz redova igrača – jedan je razmaženi as koji samo misli o transferu a drugi je zbunjeni Afrikanac koji je podjednako otuđen od sredine kao i glavni junaci. Fudbal je u „Varvarima“ onoliko zastupljen koliko ga ima i u životu većine naših klubova – vrlo malo, ali sam film nudi jako dobru dijagnozu problema ovog sporta kod nas – on više nije igra već usputna stanica - do nekretnina za gazde, do stranih klubova za igrače, do zatvora ili vrha podzemlja za navijače.\nDok u bioskopu gledamo dijagnozu stanja u fudbalu, na televiziji pratimo nešto potpuno drugačije. Košarkaška reprezentacija Srbije konačno deluje kao ekipa koja bi zaslužila da se o njoj snimi film i da u njemu igra pod obručima igra značajnu ulogu.\nSvakako da bi puno zakulisnih radnji moralo da stane u eventualni scenario – od ukidanja srpske lige i utapanja u Jadransku što je dovelo do krize velikih košarkaških sredina i trenerske struke, preko uvoza jeftinih američkih plaćenika koji su zauzeli mesto našim igračima i onemogućili kovanje asova u ognju tvrde takmičarske košarke, kriza javnog finansiranja klubova za koje se zalažem - kada bi ti klubovi gajili naše talente a ne tržišno angažovali strance, pa sve do neobjašnjivo velikog broja igrača koji su prošli kroz reprezentaciju u proteklih pet godina umesto da je formiran nukleus tima i napredovao postepeno. Konačno, tu je i demografska kriza koja se očekivano najviše oseća u sportu sa izraženim elementom fizičke predispozicije.\nAko je po definiciji funkcija „reprezentacije“ da „reprezentuje“ našu zemlju i naš Košarkaški savez, onda ova ekipa to ne radi. Ona igra mnogo bolje od onih koji su istovremeno otežali razvoj naših talenata s jedne i nemilice ga rasipali sa druge strane, bez pokušaja da razumeju i reše pitanje zašto toliki broj naših vrhunskih igrača pati od teških povreda i stagnira. Momci koji igraju u Španiji pričaju vlastitu priču a ne onu koja se zbila kod nas, i hvala im na tome.\nUprkos svim svesnim i nesvesnim pokušajima da se košarka kod nas uništi, Đorđević je okupio hrabru ekipu koja je pokazala da se ne predaje ni pred mnogo jačima od sebe i da se ne miri tako lako sa tim da smo od većito prvih postali oni koji bi redovno trebalo da budu među prvih pet.\nPosle dužeg vremena imamo ekipu koja stvarno igra u skladu sa nadimkom „Orlovi“, a u situacijama kada im protivnici potkrešu krila, ponašaju se borbeno kao „Angry Birds“ i nikada se ne predaju.\nIz tog nemirenja nastale su stare pobede na SSSRom, savladani su SAD 2002. godine i Španija 2010. i poražen je pragmatični duh koji je na pozicije gde smo stvarali najveće asove uveo trećepozivce iz NBA i neke koji su je upoznali samo preko PlayStationa.\nU jednoj sceni „Varvara“, afrički fudbaler i navijač u nevolji igraju fudbal na PlayStationu. Iako nema ništa dosadnije od gledanja drugih kako igraju, u toj sceni gledalac uživa jer se u ovoj minijaturi prepoznaje njihov odnos i pozicija. To se dešava i sa našim košarkašima, posle dužeg vremena se identifikujemo sa nekom ekipom u toj meri da se osećamo kao da smo svi na terenu.\nNisu naši momci pobedili samo svoje protivnike na terenu već i sve pogrešne odluke u Savezu i zato naša košarka još uvek više zaslužuje film o igračima nego o navijačima i zvaničnicima u glavnim ulogama, pa makar oni bili pitoreskni kao Čović i Vujošević.\nOvaj početak septembra će obeležiti nešto što odavno nisamo imali – film i loptanje koji nam svaki na svoj način pričaju neku važnu priču.


Otvoren Centar za osnaživanje žena – Savet Za Rodnu Ravnopravnost Pancevo\nPotpredsednica Vlade i predsednica Koordinacionog tela za rodnu ravnopravnost Zorana Mihajlović, otvorila je danas Centar za osnaživanje žena žrtava porodičnog nasilja u Sremskoj Mitrovici, drugi ovakvog tipa u Srbiji, saopštilo je ministarstvo.Mihajlovićeva je podsetila da je prošle godine prisustvovala otvaranju sigurne kuće u Sremskoj Mitrovici, u kojoj je za godinu i po dana pomoć potražila 51 žrtva porodičnog nasilja, ali da se otvaranjem Centra za osnaživanje žena pravi važan korak\nZaštita žena žrtava nasilja počinje u sigurnoj kući, ali se završava tako što ćemo pomoći ženama da se obuče, edukuju i ekonomski osnaže, jer samo ekonomski nezavisna žena je slobodna žena, izjavila je Potpredsednica Vlade i predsednica Koordinacionog tela za rodnu ravnopravnost, Zorana Mihajlović.\n– Borba protiv nasilja započinje od malih nogu, kroz rad sa dečacima i devojčicama u porodici, vrtiću i školi. Novi Zakon o rodnoj ravnopravnosti pažnju posvećuje upravo prevenciji, jer naš cilj je da stvaramo nenasilno društvo – rekla je Mihajlovićeva. Ona je dodala i da je važno da uskoro bude usvojen i Zakon o socijalnom preduzetništvu, koji će omogućiti formiranje ekonomski održivih socijalnih preduzeća.\nSvetlana Milovanović, zamenica gradonačelnika Sremske Mitrovice, istakla je da je otvaranje Centra za osnaživanje žena dobar primer kako država, lokalna samouprava i nevladin sektor mogu da sarađuju. Ministarstvo građevinarstva, saobraćaja i infrastrukture pomoglo je sa 10 miliona dinara rekonstrukciju sigurnih kuća u Srbiji\nONAsnaživanje Put ka rodnoj ravnopravnosti u gradu Pančevu


Brus ONLINE - Na Beogradskom sajmu 4 sajma od 21. do 24. februara\nNa Beogradskom sajmu 4 sajma od 21. do 24. februara\nOd 21. do 24. februara odvijaće se još tri manifestacije koje učvršćuju temelje izuzetno uspešne turističke privrede Srbije: 10. Međunarodni sajam vina BeoWine, 15. Međunarodni sajam hotelsko-ugostiteljske opreme HORECA-OPREMA i 15. Sajam suvenira „Posetite Srbiju“.\nI ove godine, uz visok profesionalni nivo u poslovanju i organizaciji, novitete u domenu komunikacija biznis posetilaca, manifestacija je privukla veliki broj izlagača, gostiju i poslovnih posetilaca.\nZemlja partner ovogodišnjeg Sajma turizma je Bugarska, zemlja čiji je turizam u procvatu i izuzetno je privlačna za domaće turiste zbog blizine i mogućnosti za provod i odmor tokom cele godine.\nZa ljubitelje putovanja i najširu publiku, ovo je jedan od omiljenih godišnjih događaja, a iz bogate sajamske ponude posetioci će biti u prilici da izaberu putovanja prema svojim afinitetima: primamljive, premijerne first minute ponude za odmor u letnjoj sezoni, aranžmane za tekuću zimsku sezonu, odmor i oporavak u banjama i na planinama, porodična putovanja, putovanja za mlade – omladinski turizam, spa vikende, daleke, egzotične destinacije, krstarenja, city break ponudu, kongresna dešavanja… Uz avio karte za ceo svet u ponudi agencija su paketi za prvomajske i Uskršnje praznike, odmore u etno selima, organizovane regate, splavarenja…\nU saradnji sa poslovnim partnerima Sajma turizma, Privrednom komorom Srbije i Evropskom mrežom preduzetništva, ove godine kao novina uveden je B2B program i poslovni portal, namenjen registraciji kako izlagača, tako i poslovnih posetilaca i njihovom međusobnom umrežavanju na sajmu. B2B portal otvoren je i za predstavnike medija, koji ovim putem mogu da zakazuju sastanke i intervjue sa učesnicima i gostima sajma.\nOd ove godine Sajam vina BeoWine održava se u novom ruhu, sa proširenim konceptom i ambicijom, ne samo da ostane najveći vinski događaj u zemlji, već i da u svakom pogledu, i organizaciono i kvalitetom izlagača i pratećih programa, prati uspon vinske Srbije. U halama 3 i 3A predstaviće se najugledniji domaći i regionalni proizvođači i distributeri vina, vinski podrumi, proizvođači rakija, a u ponudi sajma je i kompletna, najsavremenija oprema za vinarstvo i vinogradarstvo. Pored domaćih i stalnih učesnika i vinarija iz Italije, Hrvatske, Bugarske, Poljske, posetioci će imati priliku da degustiraju tradicionalno kvalitetna vina iz vinograda Republike Srpske, kao i sa područja Kosova i Metohije. Prvi put na Sajmu BeoWine svoje predstavnike imaće vinarije iz Turske, Austrije i Bosne i Hercegovine, a na sajam su se vratile Slovenija i Severna Makedonija, te ćemo ponovo imati priliku da probamo slovenačka i makedonska vina.\nOvogodišnji program Sajma vina karakteriše i pojačan gastro segment, izuzetan prateći program u kome će se predstaviti eminentna imena svetske gastronomske scene, među kojima su kuvar Eros Picco, nosilac prestižnog priznanja Mišlenova zvezdica i Ana Paka, švedska somelijerka i ekspert za balkanska vina i Lorenzo Scollo, generalni brend ambasador La Bottega, slavne italijanske vinarije.\nSAJAM SUVENIRA smešten između hale 1 i hale 4, promovisaće turizam Srbije kroz autohtone proizvode ovog podneblja, izrađene od materijala karakterističnih za krajeve naše zemlje. Mnogobrojne turističke organizacije koje u svojim aktivnostima imaju i suvenirsku prodaju, proizvođači suvenira, udruženja koja se bave očuvanjem i negovanjem starih i umetničkih zanata izložiće proizvode svoga rada.\nKedar selo na planini Goč ugostilo prve turiste\n"Taverna Đura" Brus vas očekuje svakog dana\nObjavljeni brojevi telefona za informacije o vaučerima 011/2606-521 i 011/2606-576\nNa Kopaoniku izgradnja tri nove ski staze za sezonu 2020/21\nBalneološki kompleks u Jošaničkoj Banji ponovo počinje sa radom 19. maja\nOpština Aleksandrovac uređuje srednjovekovni grad Koznik za posetioce\nKedar selo Goč nova destinacija na mapi srpskog turizma


Vesti online / Vesti / Srbija / Oružari u štrajku\nOko 80 odsto radnika fabrike Zastava oružje iz Kragujevca stupilo je juče ujutro u štrajk sve dok država ne prihvati njihove zahteve da ovo preduzeće bude izuzeto iz privatizacije, ali i da zaposleni budu izuzeti od umanjenja zarada od 10 odsto.\nDragan Ilić, predsednik sindikata Oružara, kaže za "Vesti" da su juče u štrajk stupile sve tri smene, odnosno oko 1.800 radnika, a da oružari ovog puta neće odustati ukoliko ne dobiju čvrste garancije.\n- Štrajkački odbor je takođe tražio od rukovodstva fabrike da obelodani rezultate poslovanja za prvih pet meseci ove godine, zatim o uposlenosti fabričkih kapaciteta, ali i da se obustavi prijem novih radnika i razreše svi savetnici i koordinatori koji su zaposlenih poslednje tri godine. Očekujemo da ćemo pregovarati i sa poslovodstvom, ali i sa predstavnicima države i Ministarstva odbrane - navodi Ilić.\nIlić: Niko ne želi da nas čuje\nPredsednik sindikata Oružara, Dragan Ilić odbacuje tvrdnje da su instrumentalizovani navodeći da te optužbe potiču od rukovodstva fabrike.\n- Umesto da rukovodstvo snosi posledice za loše poslovanje i situaciju u kojoj se Zastava oružje nalazi, oni krivicu žele da prebace na radnike. Već duže vreme ukazujemo na probleme, ali niko ne želi da nas čuje - navodi Ilić.\nVojni analitičar Aleksandar Radić upozorava da je potpuno nejasno zbog čega se oružari zapravo bune, i da mu se čini da su radnici izmanipulisani.\n- Uveren sam da u senci tog štrajka postoji veoma ozbiljna igra kako bi se smenilo aktuelno rukovodstvo i pripremio teren upravo za ono protiv čega se štrajkači navodno bune. Neshvatljivo je da se radnici bune u situaciji kada je ova fabrika stavljena na noge i pritom su svi njeni kapaciteti zaposleni sve do sredine sledeće godine. Otuda mi čitav štrajk deluje kao borba bez konkretnog povoda, sem ukoliko se iza svega kriju druge namere od onih sindikalnih - ističe Radić.\nSRBIJA Srbija testira novo oružje: Puškomitraljezi, snajperi...\nSRBIJA Ustanak oružara u Kragujevcu


MeridianBet: Najbolja ponuda - sjajne nagrade - Dan u Beogradu\nNaslovna » Izlasci » Sport » MeridianBet: Najbolja ponuda – sjajne nagrade\nMeridianBet: Najbolja ponuda - sjajne nagrade\nAh Neša 5. april 2019. Sport Postavite komentar\nDolazi vikend, a sa njim i mnogo sporta! Svi ljubitelji košarke i fudbala imaće na šta da se klade, a kada je već tako zašto ne iskoristiti najbolju ponudu?\nA najbolja ponuda je u Meridianu, jer tamo dobitak nikada ne dolazi sam, tamo dobitak dolazi u paketu sa još nagrada! Da bi se to desilo potrebno je samo da budete među najboljima.\nUkoliko na dobitnom tiketu budete imali jednu od najvećih kvota – čekaju vas nagrade koje se kreću od 250.000 dinara pa sve do telefona, hoverborda i Playstationa 4! Dakle potebno je da u periodu od 1. aprila do 31. maja budete među 10 najboljih i očekuju Vas sledeće nagrade:\n1. mesto… 250.000 RSD bonusa\n2. mesto… 150.000 RSD bonusa\n3. mesto… 100.000 RSD bonusa\n4. mesto… PlayStation 4\n5. mesto… Hoverboard\n6. mesto… Telefon\n7, 8, 9. i 10. mesto… 10.000 RSD bonusa\nA upravo ovog vikenda ima toliko šansi za tiket sa sjajnom kvotom!\nOd Premijer lige gde se Mančester siti i Liverpul bore za titulu, preko Bundeslige gde ove subote imamo duel između Borusije Dortmund i Bajerna iz Minhena koji će rešiti pitanje titule.\nČak se i u Primeri Atletiko Madrid nada da bi pobedom nad Barselonom mogao ponovo da se uključi u trku za titulom.\nA u ABA ligi ćemo za vikend dobiti parove finala – tako da je ovo vikend odluke.\nA na tebi je da odlučiš kako ćeš da izabereš parove i ako tvoja kvota bude najveća – Meridian će te obradovati neverovatnim poklonima!\nTagovifudbal kladionice klađenje košarka meridianbet nagradna igra sport\nPrethodni Mjuzikl dan na Vračaru – radionice za sve generacije\nSledeći 32. Trka uz Beograđanku


Uhapšen član Samoopredeljenja\nPokret Samoopredeljenje saopštio je danas da je policija privela organizacionog sekretara te stranke Dardana Molićaja pošto mu je onemogućeno da otputuje s prištinskog aerodroma.\nPristalice pokreta Samoopredeljenje (Foto RTS)\nPortparol Policije Kosova Daut Hodža izjavio je za agenciju Beta da je Molićaj uhapšen po nalogu Osnovnog suda u Prištini i da se on tereti za krivično delo ometanja službenog lica u izvršavanju službene dužnosti.\nHodža je dodao da će nadležni sud odlučiti o merama koje će biti preduzete protiv Molićaja.\n“Pokret Samoopredeljenje snažno reaguje povodom ovog hapšenja. Policijsko nasilje koje je izvršeno 27. januara, masovna hapšenja posle protesta, psihološko nasilje koje je vršeno pre protesta 18. aprila, pretnje prema nastavnicima učesnicima štrajka i hapšenje Dardana Molićaja govore o stalnim naporima Vlade da nasilno deluje protiv građanskih protesta”, piše u saopštenju.\nSamoopredeljenje je upozorilo Vladu Kosova da "represivnim metodama ne može onemogućiti veliko građansko nezadovoljstvo" i "odlučno" zatražilo oslobađanje Molićaja.\nU saopštenju tog pokreta nema informacija o razlogu hapšenja Molićaja.\n28.02.2021 Gračanica: I večeras skup podrške za privedene mladiće (397)\n01.03.2021 OG: Tokom vikenda 15 pozitivnih na koronavirus (181)\n28.02.2021 Specijalno tužilaštvo u Prištini povuklo nalog za hapšenje Milana Radoičića (177)


Agencija za pružanje of šor usluga istraživala Popovića | N1 Srbija 2\nDva dana pošto je obelodanjeno da se ime ministra Nenada Popovića nalazi među milionima dokumenata procurelih iz agencija za pružanje of-šor usluga, Mreža za istraživanje kriminala i korupcije objavila je dokumentaciju o srpskom ministru bez portfelja.\nNovom pričom Krik otkriva nove podatke o njegovom bogatstvu, ali i dokumente koji pokazuju zbog kojih Popovićevih poslova je agencija Eplbi (Appleby) odugovlačila sa osnivanjem novih of šor kompanija.\nNenad Popović nema firme u of šor zonama koje se spominju u Rajskim papirima. Međutim, sam pokušaj da ih otvori o njegovom bogatstvu i poslovima otkrilo je dovoljno da ga advokatska kancelarija Eplbi označi kao visokorizičnog klijenta.\nKada je Popović bio potpredsednik Narodne skupštine Srbije - 2012. godine, u njegovo ime napravljen je prvi korak ka Eplbiju.\n"Naš klijent koji je istočnoevropskog porekla, ali živi u Švajcarskoj već dugi niz godina, namerava da prenese svoje bogatstvo u strukturu zaštite imovine“, navodi se u mejlu.\nKRIK: Popović klijent "visokog rizika" za ofšor agenciju\nZa istraživače Eplbija, prema pisanju Krika, Popović je kao političar pripadao posebnoj kategoriji „politički izloženih osoba “, a ljudi sa te liste moraju da budu detaljno istraženi.\nU izveštaju se navodi da su tri kompanije u vlasništvu Nenada Popovića potpisale 19 ugovora sa državom 2010. i 2011. o čemu on nije podneo dokumentaciju Agenciji.To je bilo zvono za uzbunu službenici Eplbija Tes Bejts koja je napisala:\n"Primetila sam da će u sklopu nove strukture jedna od kompanija - na ostrvu Man - držati kompanije klijenta – potencijalno to bi mogle da budu one uključene u sklapanje ugovora - sa državom, koji nisu prijavljeni… Postoji rizik po nas da u tom slučaju budemo umešani u prihode stečene kriminalom".\nU mejlovima Eplbiju PwC je opisao bogatstvo i biografiju "gospodina P", kako su Popovića nazivali u internoj komunikaciji, što je donelo niz zanimljivih detalja.\nNaime, Popović je na početku karijere, 1995. godine radio za Marka Riča, vlasnika „Glencore“ grupe, koji je umro u Švajcarskoj 2013. godine. Popović je Riču otvorio predstavništvo u Moskvi i bio je predsednik kompanije koja je „Glencoru“ bila strateški partner.\n"Glencore", svetska kompanija za trgovinu rudom poznata je po poslovanju u doba aparthejda u Južnoj Africi i trgovini iračkom naftom tokom sankcija Ujedinjenih nacija.\nRič je iz SAD-a pobegao u Švajcarsku kako bi izbegao optužbe za utaju poreza, reketiranje i saradnju sa Iranom u vremenu talačke krize.\nKRIK ima još dokumenata o Popoviću, ministar spremio tužbu (VIDEO)\nKompanija Eplbi otkrila je i problematične navode u vezi sa Popovićevom ruskom kompanijom „ABS“, u čijem vlasništvu je firma "Harvinter", koja je bila uključena u izgradnju "Putinove palate", odnosno vile u italijanskom stilu na obali Crnog mora. Izgradnja palate bila je navodno finansirana zloupotrebom državnih fondova, prema internom izveštaju Eplbija.\nAgencija je zapazila da je Popovićeva firma bila jedan od podizvođača u izgradnji objekata za Zimske olimpijske igre 2014. u Sočiju. Sumnja se da je više od polovine uloženog novca u olimpijske komplekse nestalo i da je davan kao mito zvaničnicima Kremlja koji su odlučivali ko će da dobije poslove izgradnje.\nProvera porekla Popovićevog novca odugovlačila je posao, tako da of šor firme na ostrvu Man i trast u Hong Kongu nikada nisu osnovane. Iz dokumenata se ne vidi tačno ko je odustao. Popović, u saopštenju objavljenom na sajtu svoje stranke 7. novembra, tvrdi da je on prekinuo saradnju.\nTagovi: Nenad Popović , KRIK


U šta bi Britanci u Srbiji investirali? | Nova Ekonomija\nU šta bi Britanci u Srbiji investirali?\nBritanski eksperti veoma su raspoloženi da budu konsultantni prilikom prodaje Telekoma Srbije, a nije isključeno ni da britanski ulagači budu i investitori.\nTo je izjavio predsednik Britansko-srpske privredne komore Pol Džadž.\n"Dobra je ideja vlade da se privatizuje Telekom i britanski eksperti bi rado pomogli vladi da budu sigurni da je taj proces završen u korist Srbije, bez obzira kako želite da prodate, da li sve odjednom, ili deo", istakao je on i dodao da bi eksperti dali najbolje savete u smislu cene koja se može dobiti i propisa koji se moraju izmeniti kako bi investitori došli.\nUpitan da pojasni da li to znači da je Velika Britanija više zainteresovana da u tom procesu bude konsultant nego investitor, on je rekao da je moguća i druga opcija.\n"Britanska mobilna telefonija je jaka. Vodafon je jedna velika britanska kompanija i bilo bi logično da u tom slučaju to budu oni, samo nemam saznanja o tome da li su zainteresovani za tu kupovinu ili nisu. Ima mnogo kompanija koje su potencijalni kupci državne imovine u Srbiji ako su uslovi korektni", naveo je on.\nDžadž je istakao da postoji izvestan broj investitora u oblasti građevinarstva koji su zainteresovani za projekte u Beogradu, ali i ukazao da Vlada mora da da dobre uslove kako bi privukla novac.\nUpitan kako strani investitori gledaju na hapšenja velikih biznismena u Srbiji, osumnjičenih za malverzacije, utaju poreza i slična krivična dela, on je rekao da je to jako dobar signal za strane investitore, jer oni ne vole kada je zemlja korumpirana.\n"Ključ svake zemlje je vladavina prava. Ne znamo da li su uhapšeni krivi ili nevini. Ako su krivi, vlada je u pravu što je krenula u hapšenja jer korupcija destabilizuje čitavu ekonomiju", naveo je predsednik Britansko-srpske privredne komore.\nZemljama u tranziciji, kako je naveo, nije dovoljna jedna godina da bi izašle na kraj sa korupcijom, ali da bi za pet godina taj problem prilično mogao da se reši.\nOn je ocenio da se ova vlada veoma trudi da sprovede reforme, ali da pravi efekti još ne mogu da dodju do izražaja jer je kratak period njenog mandata. "Bilo je značajnih koraka, poput odluke da se privatizuje vise od 500 preduzeća u restrukturiranju, to je dobar korak. Koliko sam razumeo, za oko 400 kompanija su stigla pisma o zainteresovanosti, što je odlično", rekao je on.\nDžadž je ocenio da investitori pozitivno gledaju i na sporazum sa MMF-om, jer ovaj aranžman garantuje finansijsku stabilnost tako što se zahteva od Vlade da preduzme određene korake kako bi ostvarila uštede.\nOn ocenjuje da britanski investitori, poput Britiš Amerikan Tobaka u Srbiji posluju dobro, uprkos tome što je politička i ekonomska situacija u poslednjih nekoliko godina bila teška.\nMnoge kompanije kada razmišljaju da ulože u neku zemlju, prema njegovim rečima, gledaju u izveštaj Svetske banke "Duing biznis" koji rangira 189 zemalja, a na kome je Srbija otprilike na polovini liste.\n"Vlada je vrlo svesna toga, o tome smo pričali i oni znaju i pokušavaju da kroz zakonske izmene unaprede te stavke, poput izdavanja građevinskih dozvola, ali ovo jesu u neku ruku prepreke, jer kompanija koja želi da investira gledaće u mnoge zemlje gde bi mogli da otvore predstavništvo, fabriku..", kategoričan je ovaj sagovornik koji ističe da kod investitora nema manjka novca.\nVizni sistem koji postoji između Srbije i Britanije otežava prema njegovim rečima poslovnu saradnju.\n"Srbija je posebno oštećena ovakvim viznim režimom jer se odluke o izdavanju vize ne donose u Beogradu već u Poljskoj. To jeste nezgodna stvar, i ne može se braniti iz ugla biznisa. Mnogo je politike prisutno"; istakao je on.\nUpitan da li je već srpskim firmama stavljeno na raspolaganje oko 100 miliona evra o čemu se govorilo u javnosti kada je izabran za šerifa londonskog Sitija, on je rekao da je srpskim firmama teško da dođu do novca jer ih banke nerado kreditiraju.\n"Koncept je da prikupimo oko 100 miliona evra u Londonu, pa da imamo ovde grupu koja može da iskoristi taj novac i da ga plasira kompanijama koje bi mogle da budu uspešne i koje žele da se šire. Međutim, teško je srpskim firmama da dođu do novca jer ih banke nerado kreditiraju", istakao je Džadž.


S&D - grčevita borba za drugo mesto\n*Sena Marić: Ne očekujem da će do narednog proleća nacionalne partije unutar PES uspeti da pronađu svoj spiritus movens, da se konsoliduju i poboljšaju svoj učinak na izborima za EP\nPredstojeći izbori za Evropski parlament doživljaju se kao ključna “politička utakmica” za Progresivnu alijansu socijalista i demokrata (S&D). Po svemu sudeći, zadržavanje drugog mesta po zastupljenosti u EP-u postalo je gotovo “nemoguća misija” za (S&D), grupu formiranu 2009. godine, koja okuplja stranke socijaldemokratske i socijalističke orijentacije iz država Starog kontinenta, članice velike “porodice” zvane Partija evropskih socijalista (PES).\nOčekuje se da će glavni rival grupi S&D u grčevitoj borbi za naklonost evropskih birača biti Savez liberala i demokrata za Evropu (ALDE), trenutno treća po snazi grupacija u EP-u, naročito ukoliko snage sa ALDE udruži “Republika u pokretu”, čiji lider je francuski predsednik Emanuel Makron. To predstavlja kopernikanski obrt, imajući u vidu činjenicu da se S&D na svim dosadašnjim izborima za EP nadmetao sa Evropskom narodnom partijom (EPP) za prvo mesto. Ali, u sadašnjoj konstelaciji snaga na “evropskom političkom sazvežđu” izvesno je da će EPP i nakon nove “trke” za EP ostati prvoplasirana, iako znatno oslabljena, s obzirom na očekivani “uzlet” populista i ultradesničara, dok će najzanimljivije biti upravo “takmičenje” za drugog na “tabeli” Evropskog parlamenta.\nSena Marić, viša istraživačica Centra za evropske politike (CEP), kaže za Demostat da očekuje da će PES ostvariti lošiji rezultat nego na prethodnim izborima, “to jest da će izbori za EP biti još jedan pokazatelj agonije sa kojom se suočava ova politička opcija”.\n- Evropski model socijaldemokratije je bez dileme u krizi identiteta: sa jedne strane je žrtva globalizacije i liberalnog ekonomskog modela, a sa druge strane nedovoljno ubedljiv u pružanju odgovora na goruća pitanja unutar EU, poput legalnih i iregularnih migracija i bezbednosnih pretnji. Partije umerene levice su nedavno pretrpele velike poraze u Francuskoj, Nemačkoj, Holandiji, Italiji i Švedskoj, dok su trenutno u samo četiri od 28 zemalja članica na vlasti. Ne očekujem da će do narednog proleća nacionalne partije unutar PES uspeti da pronađu svoj spiritus movens, da se konsoliduju i poboljšaju svoj učinak na izborima za EP, već da će se njihovo nekadašnje biračko telo i dalje osipati na sve strane političkog spektra, objašnjava Marić.\nMada su minimalne šanse da S&D nadjača EPP na izborima za EP, smatra se da će vodeći kandidati socijalista i demokrata za pozicije u novom sazivu institucija EU biti Holanđanin Frans Timermans, aktuelni potpredsednik Evropske komisije, i Italijanka Federika Mogerini, aktuelna visoka predstavnica EU za spoljnu politiku i bezbednost i posrednica u dijalogu Beograda i Prištine.\nPES okuplja vodeće partije levog centra u državama EU. Stranke iz država Evrope koje nisu članice Unije primaju se u PES kao pridružene članice ili posmatrači. Kada je o Srbiji reč, pridružene članice PES-a su Demokratska stranka i Socijaldemokratska stranka. Većina članica PES-a su takođe deo Socijalističke internacionale (SI). U SI je ove godine primljena Socijaldemokratska partija Srbije.\nAktuelni predsednik PES-a je Bugarin Sergej Stanišev, a politički podmladak deluje pod nazivom “Mladi evropski socijalisti”. Šef poslaničke grupe S&D u Evropskom parlamentu je Nemac Udo Bulman, poznat po oštrim kritikama nemačke kancelarke Angele Merkel, zbog nametnog kursa štednje Grčkoj. Između ostalog, Bulman je 2015. kazao: “Kurs, po kojem se od socijalno slabijih slojeva i običnih ljudi traže takve žrtve, je propao. Evropska unija bi sada sa Grčkom trebalo da pregovara o pravednijem oporezivanju bogatih“, a ove godine je “podelio packe” Italiji jer je odbila da primi brod sa nekoliko stotina migranata, poručivši:”Istina je da je Italija ranije na sebe preuzela lavovski deo odgovornosti kada je reč o prijemu migranata. Ali oprostite mi kolege, ovo je poruka italijanskom premijeru - ako demonstrirate ono što misite da je vaša snaga na račun trudnih žena i dece, nemate pojma koliko ste jadni”!\nPrincipi evropskih socijalista i demokrata\nPES u svom programu za Evropu kao osnovna načela navodi: podsticaj privrede i sprečavanje finansijske krize; “nova socijalna Evropa” - dati posao ljudima; pretvaranje Evrope u “vodeću snagu sveta” u borbi protiv klimatskih promena; promovisanje ravnopravnosti polova; razvijanje efikasne evropske politike o imigraciji; jačanje uloge Evrope, “kao partnera za mir, bezbednost i razvoj”.


Projekat IDEAL: Okrugli stol u Tuzli na temu “Unapređenje obrazovanja kroz saradnju privrede i obrazovnih institucija s primjerima dobre prakse” | Fondacija Hastor\nProjekat IDEAL: Okrugli stol u Tuzli na temu “Unapređenje obrazovanja kroz saradnju privrede i obrazovnih institucija s primjerima dobre prakse”\nObjavio Rijad objavljeno 21/02/2020\nOkrugli stol „Unapređenje obrazovanja kroz saradnju privrede i obrazovnih institucija s primjerima dobre prakse“ u organizaciji Fondacije Hastor, njemačkog GIZ-a i društva PREVENT COMPONENTS d.o.o. Goražde održan je u četvrtak, 20. februara, u Tuzli.\n„Uvažavajući dobru praksu koju smo imali u drugim kantonima, a vezano za saradnju između privrede i škola, konkretno na polju srednjeg stručnog obrazovanja, danas smo napravili inicijativu da do slične uspješne saradnje dođe i na području TK. Naime, uspjeli smo obezbijediti neophodne zakonske i pravne uslove da u BPK jedna škola šalje cijelo jedno svoje odjeljenje učenika za zanimanje plastičar na redovnu praksu u kompanije u svom gradu, sve u okviru formalne redovne nastave“, rekao je direktor Fondacije Hastor Seid Fijuljanin.\n„Naša upornost i ispravan cilj vrlo brzo naišao je na razumijevanje i naposljetku smo postigli izniman uspjeh. Smatramo da je ovakav pristup stručnom formalnom obrazovanju jedini ispravan te pored toga što se čini dobro za poslodavce (koji dobijaju valjano edukovane buduće uposlenike), za roditelje i djecu (koja će imati priliku za adekvatnim i zaposlenjem u struci), mišljenja smo da se kroz ovaj projekat čini i jedna daleko bitnija i dugoročno važna aktivnost, a to je stvaranje atmosfere u kojoj se dobre stvari mogu, u kojoj se pružaju prilike te u kojoj se prilike pretvaraju u priče uspjeha za mlade ljude“, ističe direktor Fondacije Hastor.\nŠkolovanje za zanimanje prerađivač plastike trenutno nudi samo jedna škola u BiH – JU Srednja stručna škola „Džemal Bijedić“ Goražde. Svoja iskustva na današnjem okruglom stolu podijelio je direktor ove škole Admir Kurtović.\n“Standard zanimanja predstavlja prvi korak ka jačanju saradnje između škole i privrede, jer on ima za svrhu definisati sva potrebna znanja, vještine te pripadajuću samostalnost i odgovornost koje određena osoba mora imati kako bi bila sposobna raditi u određenom zanimanju. Jasno definisani standardi zanimanja i standardi kvalifikacije preduslov za dobijanje kvalitetnih nastavnih planova i programa. Specifičnost standarda zanimanja za plastičare je ta što je iniciran od privrednika, tačnije od kompanije Prevent Components d.o.o. Goražde i samim tim on je garant potrebe tržišta za novim zanimanjem, i jačanju veze u realizaciji nastave između škole i tržišta rada što je osnova dualnog obrazovanja“, kazao je direktor Kurtović.\nFondacija Hastor, kompanija PREVENT COMPONENTS d.o.o. Goražde i GIZ implementiraju projekat „IDEAL- Poboljšanje i razvoj obrazovnog sistema za plastičare u Bosni i Hercegovini“ u okviru programa develoPPP.de Njemačkog saveznog ministarstva za ekonomsku saradnju i razvoj (BMZ).\nU okviru projekta podržana je izrada standarda za zanimanje „prerađivač plastičnih masa“, te je BiH postala bogatija za jedinstven dokument koji definira sva potrebna znanja i vještine koje određena osoba mora imati kako bi bila sposobna za rad u ovom zanimanju kod različitih poslodavaca u sektoru plastične industrije. Također je podržana izrada najsavremenijeg nastavnog plana i programa u BiH za pomenuto zanimanje, koji je izrađen na osnovu standarda zanimanja i usklađen u cjelosti sa potrebama tržišta rada.


Majci s bebom nije dozvoljen ulaz u zgradu Uprave za trezor\nDruštvo Autor:Aleksandar Nastevski29. jul. 202118:16 > 18:21\nU zgradi Uprave za trezor u Pop Lukinoj 7-9 zabranjen je ulaz bebama, tvrdi jedna Beograđanka koja nije uspela da, kako kaže, uđe u taj objekat zbog svog malog deteta.\n„Danas sam htela da završim nešto u Upravi za trezor, ja sam povela bebu sa sobom, jer nisam imala kome da je ostavim da je pričuva. Međutim, portir na ulazu mi je rekao da je bebama zabranjen ulaz i da ne smem da uđem u zgradu s njom, već da je ostavim tu kod njega, bebu od 9 meseci“, ispričala nam je svoje iskustvo.\nNikolija izašla iz porodilišta, ne želi da otkrije ime bebe\nBeba Boško ponovo na respiratoru, hitno mu je potrebna pomoć\nOna je navela da niko nije imao odgovor od službenika na pitanje zašto beba ne sme da uđe u zgradu. Sve vreme su joj ponavljali da beba ne sme da uđe u zgradu. Zbog toga je, kako objašnjava, svoje poslove, odnosno podnošenje zahteva, morala da završi na ulaznim vratima.\n„Osećala sam se kao da vučem kravu s livade sa sobom, a ne svoju bebu u kolicima. Pritom sam otišla lično, jer na mejl ne odgovaraju, niti se javljaju na telefone“, ispričala je za Nova.rs ova mlada majka.\n„Ne znam da li je beba prenosilac neke bolesti ili terorista. Znači treba na vratima da naglasite da je bebama zabranjen ulaz“, dodaje ona i postavlja vrlo jasno pitanje:\n„Zašto beba ne sme da uđe u zgradu Uprave za trezor, to je moje pitanje“.\nNaša sagovornica je ocenila da je sve ovo skandalozno i sramotno, kao i da je diskriminatorno.\nNova.rs je pokušala da kontaktira Upravu za trezor, ali niko nije odgovarao na naše pozive i poruke. Nakon toga smo kontaktirali i Ministarstvo finansija, ali se ni tamo nisu javljali na telefon.\nDo objave teksta nismo dobili odgovore na mejl koji smo poslali Ministarstvu finansija.\nA post shared by Nata Rajić 🦸♀ (@frau_nata_)\nbebabebebeograđankabeograđankeMinistarstvo finansijauprava za trezor


Kako unaprediti turističku ponudu Beograda? - Novosti - Turistički svet\nKako unaprediti turističku ponudu Beograda?\nGrad Beograd ima sve bolju poziciju kao "city break" destinacija, a na listi kongresnih destinacija takođe je napredovao, pa je u narednom periodu važno raditi na promociji i unapređenju turističkih potencijala, rečeno je na Četvrtoj regionalnoj turističkoj konferenciji na temu "Unapređenje turističke ponude Beograda", koja je 14. aprila 2016. održana u Privrednoj komori Beograda.\nNa konferenciji je rečeno da su u protekloj godini u oblasti turizma ostvareni izuzetni rezultati, a očekuje se da ove godine budu još bolji.\n- Za celokupnu privredu je važno da se na osnovu znanja podižu kapaciteti, ponuda i konkurentnost - poručio je na otvaranju konferencije predsednik Privredne komore Beograda Milivoje Miletić.\nPomoćnik ministra za turističku inspekciju u Ministarstvu trgovine, turizma i telekomunikacija Gordana Radosavljević navela je da u Beogradu posluje 86 hotela od ukupno 339 u Srbiji.\n- To znači da se svaki četvrti hotel nalazi u Beogradu, kao i svaka treća smeštajna jedinica i svaki treći ležaj. U prestonici posluje i 280 licenciranih agencija, što je više od polovine ukupnog broja agencija u Srbiji - rekla je ona.\nUčesnicima konferencije obratila se i direktorka Turističke organizacije Srbije Marija Labović, koja je istakla da TOB I TOS naročitu pažnju posvećuju promociji našeg glavnog grada, koji je sve bolja "city break" destinacija i u kom se održava sve veći broj manifestacija koje privlače turiste.\n- Beograd se značajno podigao i na kongresnoj listi i to je naša šansa, ali je neophodno unapređenje kongresnih kapaciteta - rekla je Labović, dodavši da je u prethodnom periodu 32% od ukupnog broja turista u Srbiji posetilo Beograd, a 52% od inostranih turista.\nDa je Beograd lider domaćeg turizma potvrdio je i prof. dr Slobodan Unković sa Singidunum Univerziteta, složivši se da nije moguće očekivati bolje rezultate u turizmu bez obnove "Sava centra" za kongresne potrebe i hotela "Jugoslavija", kao ni bez razvoja saobraćajnica i kompletiranja Koridora 10 i 11, te unapređenja železničkog i rečnog saobraćaja.\nTijana Maljković, sekretarka za privredu Grada Beograda, podsetila je da je u prestonici prošle godine organizovano 20% manifestacija više nego 2014. i dodala da je početkom 2016. godine grad zaradio oko 90 miliona evra od svih manifestacija i turista, a uložio 27 miliona dinara.\nBritanska avio-kompanija Virgin Atlantic je proglasila bankrot i zatražila zaštitu od...\nPlanina Devica kod Sokobanje - Malo poznata oaza lepih predela\nDevica je planina za koju je retko ko čuo, a nalazi se južno od Sokobanje, u vidu planinske...\nRazgledanje Beča uz aplikaciju "ivi"\nTuristička organizacija Beča predstavila je aplikaciju „ivi“ koja ima za cilj da...\nDaniela Otero: Vreme izazova i novih scenarija u industriji putovanja\nTrenutno se istovremeno događaju dve krize: zdravstvena kriza uzrokovana virusom COVID-19 i...\n» Otvara se "vinski centar sveta"\n» Virgin Atlantic proglasio bankrot\n» Booking.com otpušta više hiljada radnika


M. D. 10. februara 2017. 11:03\nPrvorođena deca su inteligentnija od mlađe braće i sestara zbog više mentalne stimulacije koju dobijaju od roditelja u svojim ranim godinama, pokazala je studija Univerziteta Edinburg. Rezultati studije bi mogli da objasne bolji uspeh prvorođene dece kada je reč o obrazovanju i zapošljavanju.\nStudija Univerziteta Edinburg pokazala je da prvorođena deca dobijaju veću podršku roditelja kada je reč o zadacima koji podrazumevaju razmišljanje, a kasnije postižu bolje rezultate na IQ testovima.\nRazlike u rezultatima testova lagano rastu kako deca postaju starija, navodi se u studiji koja je pratila napredak dece od rođenja do 14 godine, a koja je objavljena u časopisu Journal of Human Resources. Ustanovljeno je da deca primaju istu količinu emocionalne podrške, ali da roditelji izdvajaju manje vremena za aktivnosti koje stimulišu mozak s mlađom decom. Odnosno, s mlađom decom su manje čitali, pevali, plesali i pravili određene predmete.\nTakođe rezultati su pokazali da je veća verovatnoća da će roditelji nakon rođenja drugog deteta početi da puše, prenosi Klix.\nRanije studije su takođe pokazale da su prvorođena deca uspešnija i ambicioznija. Istraživanje Univerziteta Eseks pokazalo je da prvorođena deca imaju 16 posto veću verovatnoću da će nastaviti visokoškolsko obrazovanje od mlađe braće i sestara. Međutim, prvorođena deca imaju veću verovatnoću da će biti kratkovidna u odnosu na mlađu.


Dan online - Balkan: - 2019-10-21\nBalkan - datum: 2019-10-20 SLOVENAČKI PREMIJER MARJAN ŠAREC PORUČIO\nMarjan Šarec Šengen da sačeka novu komisiju\nSlovenački premijer Marjan Šarec izjavio je u Briselu da je Slovenija protiv toga da o ulasku Hrvatske u Šengen odlučuje sadašnja komisija koju vodi Žan Klod Junker i da bi to trebalo prepustiti idućem sastavu komisije.\n-Slovenija je protiv toga da komisija čiji mandat uskoro završava o tome odučuje, time bi se morala baviti iduća Komisija, kazao je slovenačkim novinarima Šarec koji je učestvovao na samitu EU.\nDodao je kako je o tome razgovarao na marginama skupa evropskih čelnika, ali nije želio da otkrije s kim, prenosi Hina.\n-To danas ne mogu da komentarišem jer ne bi bilo svrsishodno, ionako je previše toga već u medijima, na društvenim mrežama, rekao je Šarec.\n-Naše stajalište je jasno, a to je da komisija o tom pitanju ne smije odlučivati politički, kazao je Šarec, a na pitanje ima li informacije da će odluka komisije zaista biti politička, dodao: „Nemamo nikakvih posebnih informacija, ali i mi svašta možemo čuti”.\nŠarec je poslednjih nedjelja više puta istakao slovenačke rezerve o tome da sadašnja komisija odlučuje o hrvatskoj spremnosti za ulazak u šengenski prostor, pojašnjavajući da bi u slučaju da odluka bude politička, odnosno u korist Hrvatske, i Slovenija djelovala politički, ne pojašnjavajući šta bi to značilo.\nGlavni Šarecov prigovor ulasku Hrvatske u Šengen ne tiče se njene tehničke spremnosti nego spora oko sprovođenja arbitraže o granici šta Slovenija traži a Hrvatska rezolutno odbija.\nOdlazeća komisija koju vodi Junker prema rasporedu bi u utorak trebalo da odlučuje da li Hrvatska ispunjava tehničke uslove za ulazak u šengensko područje, što još ne znači ulazak Hrvatske u Šengen, jer se odluke o proširenju zone bez graničnih kontrola donose na sjednicama Savjeta EU i za to je potreban konsenzus svih članica Evropske unije.


17. jun 2021. Održan informativni sastanak za narodne poslanike o aktivnostima PS NATO i aktuelnim bezbednosnim pitanjima u svetu\nŠef delegacije Narodne skupštine pri PS NATO Dragan Šormaz izrazio je zadovoljstvo održavanjem ovog sastanka i istakao važnost informisanja narodnih poslanika i javnosti o rezultatima nedavno održanog Samita NATO u Briselu, kao i sa rezultatima saradnje Republike Srbije sa NATO, kroz program Partnerstvo za mir, koja traje već 15 godina.\nŠormaz je ukazao da javnost nije dovoljno dobro upoznata sa bogatom saradnjom koju Srbija ima sa NATO i naveo da je ovaj sastanak, prvi u nizu planiranih aktivnosti delegacije Narodne skupštine pri PS NATO, u cilju bolje informisanosti narodnih poslanika i javnosti o ovoj temi.\nUčesnicima sastanka obratio se potpredsednik Narodne skupštine dr Vladimir Orlić, ističući da je za prethodnih 15 godina saradnje kroz program Partnerstvo za mir naša zemlja prepoznata kao cenjen, poštovan i važan partner. On je naveo da Srbija vodi politiku vojne neutralnosti, bez aspiracija za članstvo u NATO ili u bilo kom drugom vojnom savezu u svetu, ali da gradi poziciju odgovornog i pouzdanog partnera, dok ovakvu poziciju naše zemlje u potpunosti poštuju NATO i njegove države članice, kao i drugi partneri.\nVladimir Orlić je naveo da je dalje unapređenje saradnje svrishodno, posebno imajući u vidu zajednički cilj – očuvanje mira i stabilnosti u regionu. Partnerski odnosi su nerazdvojni deo ukupne spoljnopolitičke pozicije Srbije i nastojanja da region bude trajno stabilan, naglasio je potpredsednik Narodne skupštine.\nU svom obraćanju, Orlić se osvrnuo i na angažovanje međunarodnih bezbednosnih snaga KFOR na Kosovu i Metohiji, kao jedine legalne vojne formacije u našoj Pokrajini, odlukom SB UN. „Pripadnici ove misije imaju ključnu ulogu u održavanju mira i stabilnosti, kao i u zaštiti Srba i drugih nealbanskih zajednica na Kosovu i Metohiji“, naglasio je Orlić.\nOn je dodao da od Alijanse očekujemo da sa razumevanjem sagledava i podrži naše prioritete u vezi sa pitanjem Kosova i Metohije, što podrazumeva puno poštovanje statusne neutralnosti - shodno odredbama Rezolucije SB UN 1244, garancije za sigurno i bezbedno okruženje i slobodu kretanja za sve zajednice na KiM, kao i kontinuirano prisustvo misije kadre da se izbori sa izazovima stalnih provokacija i neodgovornih postupaka iniciranih od strane Prištine.\nNa kraju svog obraćanja, dr Vladimir Orlić je naveo da odnosi Srbije i NATO predstavljaju osetljivo pitanje, opterećeno teškim nasleđem iz prošlosti, koju ne možemo promeniti, ali možemo da zajednički gradimo bolju budućnost, do koje se stiže samo jačanjem međusobne saradnje i poverenja, uz razumevanje i uvažavanje vitalnih državnih interesa Republike Srbije i nacionalnih interesa našeg naroda.\nTi interesi su za Srbiju na prvom mestu i ona to govori otvoreno, svima i svakoj prilici, i danas to radi stojeći uspravno - u skladu sa politikom koju je lično projektovao i koju lično predvodi predsednik Republike i vrhovni komandant Vojske Srbije, Aleksandar Vučić, koju sledi i sprovodi Vlada Srbije, a narod u Srbiji danas toj politici daje plebiscitarnu podršku, baš kao i Skupština koja je od tog naroda izabrana, istakao je Orlić.\nŠef vojne kancelarije NATO u Srbiji brigadni general Tomazo Vitale naveo je u svom obraćanju da NATO ostaje čvrsto posvećen bezbednosti i stabilnosti Zapadnog Balkana. Izrazio je podršku dijalogu pod okriljem Evropske unije i druge napore čiji je cilj normalizacija odnosa između Beograda i Prištine, i ukazao da NATO ostaje posvećen svom kontinuiranom angažovanju na Kosovu i Metohiji, kroz misiju KFOR.\nIstakao je da se ove godine obeležava 15. godišnjica otkako se Srbija učlanila u program Partnerstvo za mir sa NATO, i da je to partnerstvo dugotrajno i stabilno. NATO i Srbija rade na brojnim oblastima, kao što su: civilna spremnost za vanredne situacije, reforma nacionalnih bezbednosnih struktura i institucija, obuka srpskog osoblja za multilateralne mirovne operacije širom sveta i naučna saradnja, naglasio je u svom obraćanju Vitale.


Teroristički napad na glavnu naftnu kompaniju u Venecueli /video/ - 21.03.2021, Sputnik Srbija\nTeroristički napad na glavnu naftnu kompaniju u Venecueli /video/\nGasno preduzeće „El Tehido“ na severu Venecuele prekinulo je rad nakon terorističkog napada, saopštio je ministar za naftu republike Tarek el Aisami. 21.03.2021, Sputnik Srbija\nVenecuela, osnivac OPEK-a i zemlja koja je u top 5 po rezervama nafte .. americki genocid na delu..\n© Foto : Twitter / @lubrioEksplozija u gasnoj kompaniji u Venecueli\n© Foto : Twitter / @lubrio\nGasno preduzeće „El Tehido“ na severu Venecuele prekinulo je rad nakon terorističkog napada, saopštio je ministar za naftu republike Tarek el Aisami.\n„Želimo da saopštimo nacionalnoj i međunarodnoj zajednici da je izveden novi teroristički napad na našu glavnu naftnu kompaniju, mislim na PDVSA“, saopštio je ministar na tviteru.\nPrema njegovim rečima, teroristički napad se dogodio na delu gasovoda u gradu El Tehero i dotakao operativni centar, koji služi za punjenje gasa.\nZa sada nema informacija o žrtvama.\nRanije je predsednik Venecuele Nikolas Maduro više puta optuživao Kolumbiju i SAD za napade na sisteme za komunikaciju, energetiku i objekte za preradu nafte. Ipak, građani ovih država koji su uhapšeni u Venecueli pod sumnjom da su pripremali oružane napade ili nakon njihovog izvršenja, negiraju veze sa vladama ove dve države.\n„Gospodo iz Evropske unije...“: Maduro postavio ultimatum EU\n21 Mart, 11:521


SAD od danas ponovo u Pariskom sporazumu – Srbija NAŠA Zemlja\nSAD od danas ponovo u Pariskom sporazumu\nby admin February 19, 2021, 12:43 pm 1.3k Views\nSAD su se zvanično ponovo pridružile Pariskom klimatskom sporazumu danas, a Bajdenova administracija najavila je drastično smanjenje emisija štetnih gasova tokom naredne tri decenije, prenosi Rojters.\nAmerički izaslanik za klimu Džon Keri učestvovaće danas na video sastancima povodom obeležavanja ponovnog ulaska SAD u Pariski sporazum sa ambasadorima Velike Britanije i Italije, Generalnim sekretarom UN Antonijem Guterešom i izaslanikom za klimatske promene UN Majklom Blumbergom.\nAgencija navodi da su naučnici i strane diplomate pozdravile povratak SAD ugovoru, koji je postao danas zvaničan, 30 dana nakon što je predsednik Džo Bajden potpisao ukaz prvog dana svog mandata.\nRojters prenosi da je predsednik Bajden obećao da će trasirati put ka neto nultoj emisiji štetnih gasova u SAD do 2050. godine, za šta su naučnici rekli da je cilj u skladu sa onim što je potrebno, naglašavajući da globalne emisije moraju da se prepolove do 2030. kako bi se sprečili najrazorniji uticaji globalnog zagrevanja.\nOtkako je skoro 200 zemalja potpisalo Pariski pakt iz 2015. godine za sprečavanje katastrofalnih klimatskih promena, SAD su jedina zemlja koja je istupila, kada je bivši predsednik Donald Tramp preduzeo takav korak pravdajući ga time da borba protiv klimatskih promena košta državu previše, navodi agencija.


Poslanici EP glasaju za zabranu ‘robota ubica’ na bojnom polju « Pavle Bašić 帕夫莱·巴希奇\nPoslanici EP glasaju za zabranu ‘robota ubica’ na bojnom polju\nEvropski parlament je usvojio rezoluciju kojom se poziva na međunarodnu zabranu takozvanih robo-ubica.\nCilj ove inicijative je da predupredi razvoj i upotrebu autonomnih sistema oružja kojima je moguće ubijati tj „neutralisati živu silu“ bez ljudske intervencije.\nProšlog meseca razgovori u UN nisu uspeli da postignu konsenzus po tom pitanju, a neke zemlje kažu da bi trebalo istražiti prednosti autonomnog oružja.\nUz to, neki poslanici u Evropskom parlamentu mogli bi da uspostave granice na naučni napredak u oblasti veštačke inteligencije.\nIma onih koji kažu da bi ovo (uvođenje robota u rat) moglo postati vrhunsko bezbednosno pitanje ukoliko bi neke zemlje dozvolile takvo oružje, dok ga druge pak ne bi odobrile.\n“Znam da bi ovo moglo izgledati kao debata o nekoj dalekoj budućnosti ili u sferi naučne fantastike, ali nije to”, rekla je Federika Mogherini, šefica EU za spoljnu i bezbednosnu politiku tokom debate u Evropskom parlamentu.\n‘Trka u naoružanju’\n“Sistemi autonomnog naoružanja moraju biti zabranjeni u međunarodnim okvirima”, rekla je Bodil Valero, portparolka za bezbednodnu politiku stranke Zelenih i grupe EFA u Evropskom parlamentu.\n“Snaga odlučivanja o životu i smrti nikada ne bi trebalo da izmakne iz ljudskih ruku i bude predata mašinama.”\nRezolucija izlazi uoči pregovora zakazanih u Ujedinjenim nacijama u novembru, gde se nadaju da će se postići sporazum o međunarodnoj zabrani.\nU avgustu su se eksperti iz različitih zemalja sastali u sedištu UN-a u Ženevi kako bi razgovarali o načinima kojima bi definisali računarsko oružje, kao i o načinima postizanja kontrole nad istim.\n“Od veštački inteligentnih bespilotnih letelica do „pametnih“ automatizovanih pištolja koji mogu odabrati svoje ciljeve – tehnološki napredak u naoružanju daleko prevazilazi međunarodni zakon”, rekla je Raša Abdul Rahim, istraživač veštačke inteligencije u Amnesti Internešenelu.\nJoš nije kasno za promenu kursa. Zabrana potpuno autonomnih sistema naoružanja mogla bi sprečiti neke istinski anti-utopističke scenarije, poput nove visokotehnološke trke o naoružanju koja se vodi između svetskih velesila, i kojom bi se prouzrokovala široka globalna rasprostranjenost autonomnog oružja”, dodao je on.\nMeđutim, neke zemlje – uključujući Izrael, Rusiju, Južnu Koreju i Sjedinjene Države – usprotivile su se novim merama na sastanku u avgustu, rekavši da žele da istraže potencijalne “prednosti” sistema autonomnog oružja.\n← Avio-kompanija decenije: Emirati i Etihad\nOni kojima je engleski maternji jezik se globalno najlošije sporazumevaju →


Među glasačima u Beogradu najviše je Srba iz Hrvatske koji od ratova devedesetih godina žive u Srbiji, a kako navode, danas su došli kako bi dali svoj glas i podršku da u EP bude i srpski predstavnik koji bi zastupao njihove interese, ali i interese Srba koji danas žive u Hrvatskoj.\nGeneralni sekretar Udruženja Srba iz Hrvatske Milojko Budimir kaže da bi srpski predstavnik u EP značio ne samo za Srbe koji su ostali u Hrvatskoj i čija situacija, kaže, nažalost nije onakva kako bi želeli, već bi to bio glas i za izbegle i prognane Srbe, koji ni posle gotovo dve decenije, navodi, nisu bili u stanju da reše svoja osnovna ljudska i građanska prava.\n"Nadamo se i srpskom predstavniku u EP"\n- To bi značilo i za Srbiju na njenom putu ka EU - kaže Budimir, koji se nada da će u EP biti i srpski predstavnik, da će Srbi koji su u Hrvatskoj i oni koji su dijaspora, posebno u Srbiji gde ih je najviše, izaći i dati glas za svoja prava.\n- Da je sve kako smo mi planirali, da je otvoreno više glasačkih mesta i da je omogućeno svima onima koji imaju pravo da glasaju, onda sam siguran da bismo uspeli da imamo srpskog predstavnika u EP, i to ne jednog, već i više kandidata - navodi Budimir.\nPrema njegovim rečima, red ispred hrvatske Ambasade govori da se ljudi nisu odrekli svojih prava jer oni su hrvatski državljani srpske nacionalnosti i taj glas mora da se čuje u Evropskom parlamentu.\nSamo dva izborna mesta\n- Nažalost, čini mi se da Hrvatska i dalje, uz to što smo izbegli i prognani, pokušava da opstruiše, jer imate dva izborna mesta u Srbiji - u Beogradu i Subotici, što je čista opstrukcija, jer znamo da ima nekoliko stotina hiljada ljudi koji imaju prava glasa - rekao je Budimir.\nNena Brezanović, koja je u redu već pola sata, ističe spremnost da čeka koliko god bude trebalo kako bi ostvarila svoje građansko pravo.\n- Došli smo da glasamo da bismo imali predstavnike u Evropi i da bi nam svima bilo bolje - navela je Brezanović.\nKomentarišući veliku zainteresovanost građana za evropske izbore, smatra da su ljudi svesni da ne glasaju za nekog drugog, već za sebe, za svoju porodicu, komšije i da svima zajedno bude bolje.\nDušan iz Knina, koji živi u Beogradu, na izbore je izašao da pomogne, kaže, "i Srbiji i srpskom narodu".\n- Daćemo danas glas i iz Krajine da jedan srpski član uđe u parlament u Evropi i tako pomoći našem narodu u Hrvatskoj, a i Srbiji - rekao je Dušan.\n"Moramo da koristimo prava koja imamo"\nMilomir Veselinović, koji je živeo u Zagrebu, a sada je u Beogradu, došao je na glasanje sa suprugom i sinom.\n- Ona prava koja imamo moramo koristiti, koliko ćemo ih iskoristiti ne zavisi samo od nas, ali ono što zavisi od nas, to treba da uradimo. Pružamo podršku tome da u EP ima i naš glas da se čuje, kao i barem deo istine koju svi znaju, ali se prave da ne znaju - rekao je Veselinović.\nHrvatska ima 12 mesta u Evropskom parlamentu, a na izbore su se prijavile 33 liste.\nU Srbiji je registrovano 27.200 birača - 12.400 u subotičkom konzulatu, a u beogradskom konzulatu 14.800.\nKomesarijat za izbeglice i migracije Srbije podsetio je sve punoletne građane izbeglice iz Hrvatske koji poseduju hrvatsko državljanstvo (domovnicu) i bilo koji važeći dokument Republike Srbije sa slikom, da danas mogu da glasaju za predstavnike Republike Hrvatske u Evropskom parlamentu.\nBez obzira na to da li su se do 15. maja registrovali ili ne, svi punoletni građani državljani Hrvatske mogu da glasaju ako u hrvatskim diplomatsko-konzularnim predstavništvima zatraže potvrdu i sa sobom ponesu na uvid domovnicu i važeći dokument Republike Srbije sa slikom, naveo je Komesarijat.\nSAZNAJEMO Provalnik koji je upao u ambasadu Srbije u Atini smešten u bolnicu otvorenog tipa, nije mu određen pritvor\nBalkan brale Taj srpski predstavnik će da bude predstavnik države iz koje dolazi...\nDušan u Srbiji registrovano samo 27.000 birača, a samo u Novom Sadu i okolini grada živi 40.000 ljudi sa hrvatskim državljanstvom, ali očigledno zbog opstrukcije ne postoji biračko mesto u Novom Sadu\nMitingaš iz 89. Nismo baš ovako zamišljali..\nVucko Jadni ljudi,ne shvataju da su prevareni...\nUzicanka Ne znam kako ste zamisljali ali znam da je danas veliki broj ljudi u Nemackoj izasao da glasa pa i ja.Ono sto je mene prilicno iznenadilo je veliki broj mladih ljudi .\nU PROGRAMU UŽIVO ZBOG NJE SU PREKNULI RAZGOVOR Dok je gošća pričala Jovana je ustala i samo rekla: "Joj, izvinite molim vas"


Voša sutra dočekuje Radnik iz Surdulice | TV KANAL 9 NOVI SAD\nNaslovna EMISIJE Voša sutra dočekuje Radnik iz Surdulice\nVoša sutra dočekuje Radnik iz Surdulice\nVIDEO K9: Fudbaleri Vojvodine sutra će na stadionu Karađorđe ugostiti ekipu Radnika iz Surdulice u susretu 17. kola Superlige Srbije. Nakon loših rezultata u poslednjih par meseci, u klubu iz Novog Sada kažu da će dati sve od sebe da ovaj put svoje navijače obraduju pobedom.\nVojvodina je do sada odigrala samo jednu utakmicu sa Radnikom iz Surdulice, koja je okončana nerešenim rezultatom, 2:2.\n“Pored, već duže vremena povređenih Pekarića, Žakule i Kordića, trenutno su roviti još Vasilić, Ožegović, Paločević, ali nadam se da će neko od njih biti spreman za utakmicu. Ali, bez obzira ko sutra istrči, kojih 11 i svi ovi igrači na klupi će pružiti sigurno jednu zapaženu ulogu kako bismo uspeli da savladamo ekipu Radnika”, najavio je Milan Kosanović, privremeni šef stručnog štaba FK “Vojvodina”.\nKosanović je dodao i da će u ovom meču šansu dobiti i omladinac Lazar Zličić koji se do sada dobro pokazao.\n“Posle serije loših i nepovoljnih rezultata, odnosno bez pobede, mislim da smo dužni da se odužimo navijačima i da pokažemo sami sebi da možemo da konačno vratimo 3 boda u Novi Sad i da krenemo seriju dobrih rezultata. Da vratimo Vojvodinu tamo gde joj je mesto”, rekao je Radovan Pankov, prvotimac “Vojvodine”, koji je dodao da je mesto njegovom timu u vrhu tabele.\nUtakmica Vojvodina – Radnik biće odigrana sutra na stadionu Karađorđe od 18 časova.\nPrethodni tekstNema više “Kako Tanjug javlja”\nSledeći tekstPomozimo policiji u identifikaciji osumnjičenog!


Počela prva sjednica Vlade Federacije BiH\nU Sarajevu je počela prva redovna sjednica Vlade Federacije Bosne i Hercegovine čijem su početku, uz sve članove Vlade, prisustvovali predsjednik Federacije BiH Marinko Čavara i potpredsjednici Federacije BiH Melika Mahmutbegović i Milan Dunović.\nInače, na ovoj sjednici Vlada FBiH će biti upoznata s “Konceptom ekonomskog razvoja 2014.-2018. - Ekonomski rast i zapošljavanje”, kao osnovom za izradu Prijedloga programa rada Federalne vlade za mandatni period 2015.-2018. godina. Bit će razmatran i status nacrta zakona, prijedloga zakona i drugih propisa koji se nalaze u parlamentarnoj proceduri a nisu razmatrani ni na jednom od domova Parlamenta Federacije Bosne i Hercegovine.\nČlanovi Federalne vlade izjasnit će se o nekoliko predloženih zaključaka. Na dnevnom redu su i imenovanja članova komisija Vlade FBiH za administrativna pitanja i za rješavanje statusnih pitanja članova Vlade FBiH i njihovih savjetnika.\nTakođer, predviđeno je i imenovanje članova Ekonomsko-socijalnog vijeća za teritoriju FBiH uime Vlade FBiH, te članova Radne grupe za fiskalnu analizu, saopćeno je iz Ureda za odnose s javnošću Vlade FBiH.


Tekst objavljen: 24.10.2016 14:02\nDolar je u petak bio na putu da treću nedelju zaredom ostvari dobitke u odnosu na korpu valuta, koja meri vrednost dolara u odnosu na ostale valute, zabeleživši osmomesečni maksimum usled rastućih očekivanja za povećanje kamatnih stopa u SAD u decembru.\nŠef Evropske centralne banke (ECB), Mario Dragi, ugušio je spekulacije o tome da se već razmatra postepeno smanjenje programa kupovine obveznica kada dođe vreme za to, što je uticalo na slabljenje evra ispod nivoa od 1,09 dolara prvi put od marta.\nDolarski indeks je bio u porastu za 0,2 procenta u odnosu na prethodni dan, kratkoročno prevazilazeći maksimume iz marta. Evro je oslabio trećinu procenta na 1,0891 dolara.\nDrugi razlog za tražnju sigurne imovine u SAD je stabilna deprecijacija kineskog juana, koji je pao na najniži nivo u poslednjih šest godina u odnosu dolar.\nFunta, koja je ostvarila pad od 20 procenata i koja je bila glavna tema u poslednja tri meseca među vodećim valutama, nastavila je da slabi u odnosu na dolar.\nFunta, mada je bila generalno stabilnija protekle nedelje, oslabila je 0,3 procenta na 1,2212 dolara, dok je u odnosu na evro ostala stabilna.\nDomaće međubankarsko devizno tržište otvorilo se u petak na nivou od 123,00/30. Tokom prepodnevnog dela trgovanja dinar je bio stabilan.\nObim zabeležen na međubankarskom tržištu do 12,30 časova iznosio je 19,1 miliona evra po prosečnom kursu od 123,1154.\nTokom popodnevnog dela trgovanja dinar je ojačao na 122,90/123,20. Tržište se zatvorilo na 123,00/30.\nObim na međubankarskim prekonoćnim pozajmicama (BEONIA) iznosio je 9.297 miliona dinara na nivou od 2,70 - 2,95.\nmeđubankarsko devizno tržište dolarski indeks evro funta dolar vesti sa tržišta


Psiholog Niš - Stevan Stanojević - dipl. psiholog, master pedagog\nHome KLINIKE I PRIVATNE ORDINACIJE Gradovi Niš Psiholog Niš – Stevan Stanojević\nKategorija: Niš Oznaka: Psihologija i psihoterapija\nStevan Stanojević (KBT i Shema terapeut pod supervizijom) je zastupnik Centra za psihološku edukaciju „Psihonega” u kome pored zaduženja edukatora obavlja i savetodavni i terapijski rad s klijentima. 2012. u Nišu na Filozofskom fakultetu stekao zvanja diplomiranog psihologa (po starom sistemu studiranja) i master pedagoga (2015.), a u Društvu za bihevioralnu teoriju i praksu, zvanja sertifikovanog instruktora asertivnosti (2013.) i psihoterapeuta pod supervizijom (2015.).\nNakon otvaranja Centra Psihonega, januara 2018. pa do kraja 2019. godine obavlja oko 50 različitih edukativnih aktivnosti (predavanja, radionice, tribine…), čiji je autor i/ili realizator, takođe je autor akreditovane obuke za prevladavanje stresa, veb-aplikacije za psihoterapiju i samopomoć i pokretač serije tribina na temu mentalnog zdravlja u Nišu i Leskovcu.\nTokom pandemije 2020. nalazi se na spisku volontera Društva psihoterapeuta Srbije koji su na raspolaganju za besplatnu pomoć putem video-poziva i organizuje brojne aktivnosti koje su uznemirenim građanima dostupne preko internet platformi.\nRedovno piše članke za svoj sajt kao i za druge portale i časopise i sarađuje sa medijima kao konsultant povodom psiholoških tema.\nKoordinator i terapeut na projektima „Niste sami”, finansiranom od strane Ministarstva za rad, boračka i socijalna pitanja, kao i projektu „Solidarni odgovor na COVID-19”, finansiranom od strane Trag Fondacije.


Legijina kuća ostaje državi Srbiji\nKuća Milorada Ulemeka Legije, koji služi zatvorsku kaznu za ubistvo premijera Zorana Đinđića, u beogradskom naselju Cerak, ostaće u vlasništvu države, izjavila je ministarka pravde Srbije Snežana Malović.\nU intervjuu Nezavisnim novinama, Malović je najavila da će Ulemekova kuća, oduzeta odlukom suda, biti ponuđena Ministarstvu unutrašnjih poslova ili gradu Beogradu.Razmatra se i mogućnost da se u njoj nalazi centar za socijalni rad ili dom za stara lica.\nMalovićeva je ocijenila da su efekti Zakona o oduzimanju imovine proistekle iz krivičnog djela, koji se u Srbiji primenjuje od prošle godine, jasno i nedvosmisleno pokazali da se vršenje krivičnih djela organizovanog kriminala i korupcije ne isplati."Odmah po usvajanju zakona bilo je jasno da je u pitanju moćno sredstvo, koje od prvog dana primene daje odlične rezultate", konstatovala je ona.\nMalovićeva je istakla da se pokazalo da je za kriminalce oduzimanje imovine bolnije od zatvora, jer su oni spremni da iza rešetaka provedu po više desetina godina kad znaju da ih kad izađu čeka enormno bogatstvo.\n"I ovim zakonom oduzeta im je ekonomska moć i time smo im poslali jasnu poruku da se kriminal ne isplati i da će sve što je stečeno kriminalnim radnjama biti oduzeto", rekla je ona


Otvoren Sajam u Novom Sadu: Zapažen uspjeh crnogorskih poljoprivrednika | Analitika - Informativni Portal\nOtvoren Sajam u Novom Sadu: Zapažen uspjeh crnogorskih poljoprivrednika\nProizvodi iz Crne Gore na Međunarodnom poljoprivrednom sajmu tradicionalno zavređuju veliko interesovanje posjetilaca sajma, a takva praksa ni sada nije izostala, saopšteno je iz Privredne komore.\nObjavljeno: 11. 05. 2019 - 13:25 Promjenite veličinu teksta: A A A\nMeđunarodni poljoprivredni sajam u Novom Sadu svečano je danas otvoren. Najveća i najznačajnija smotra agrara u centralnoj i jugoistočnoj Evropi trajaće do 17. maja. Na ovoj reprezentativnoj manifestaciji nastupa 1.518 firmi, institucija i organizacija, a prvi put u istoriji sajam ima i zemlju partnera i zemlju prijatelja, to su Italija i Tunis.\nCrnogorski proizvodi su i ove godine prepoznati po izuzetnom kvallitetu i zavrijedili su 163 nagrade, a priznanja je dobilo 36 crnogorskih proizvođača. Važno je naglasiti da su ove godine domaći proizvodi dobili 34 nagrada više nego 2018, a gledano po sektorima, najviše nagrađenih - 51, je u kategoriji meso i proizvodi od mesa.\nDržavno privredna delegacija Crne Gore u kojoj su Dragica Sekulić, ministarka ekonomije, Vlastimir Golubović, predsjednik Privredne komore, državni sekretar u ministarstvu poljoprivrede i ruralnog razvoja Djuro Žugić, predstavnici ministarstava ekonomije i poljoprivrede i čelnici pojedinih kopmanija, 14. maja 2019. godine, kako je planirano, razgovaraće sa Đorđem Milićevićem, potpredsjednikom Pokrajinske Vlade Vojvodine. Nakon sastanka je predviđen obilazak sajma. Istog dana, poslije podne, održaće se sastanak predsjednika komora regiona sa predsjednikom Pokrajinske Vlade Vojvodine Igorom Mirovićem, navodi se u saopštenju.\nTagovi: sajam poljoprivredni Novi Sad privredna komora


ČISTKA ZBOG KORUPCIJE U HRVATSKOJ I bivšoj načelnici Knina stavljene lisice na ruke | Banjaluka.net\nHrvatski MUP potvrdio je danas da se na području više gradova sprovodi akcija hapšenja državnih službenika i privrednika zbog sumnje da su počinili krivično djelo protiv službene dužnosti i privrednog kriminala sa obilježjima korupcije.\nPortparolka MUP Marina Mandić je za Hinu rekla da je Policijski nacionalni Biro za suzbijanje korupcije i organizovanog kriminala (PNUSKOK) započeo jutros akciju hapšenja na području Zagreba, Splita, Knina i Gračaca radi realizacije višemjesečnog kriminalističkog istraživanja.\nU MUP preciziraju da su u toku hapšenja više osoba, državnih službenika i privrednika, zbog sumnje da su počinili ovo krivično djelo.\nZvanično je zasad potvrđeno hapšenje predsjednika uprave Hrvatskih šuma Krunoslava Jakupčića i bivše gradonačelnice Knina Josipe Rimac.\nIndex.hr prenosi da je poznat identitet sedam uhapšenih osoba. Pored Jakupčića i Rimac, uhapšeni su još šef splitske ispostave HŠ Ivan Melvan i načelnica Gračaca Nataša Turbić.\nN1 takođe piše da je uhapšena i HDZ-ova Ružica Njavro, sekretar kabineta Ministarstva poljoprivrede.\nHina iz izvora bliskim istrazi saznaje da je među uhapšenima i Ante Sladić, preduzetnik iz Šibenika koji će tokom dana takođe biti doveden u Zagreb. Prema nezvaničnim informacijama, uhapšeno je više od deset osoba. Navodno se radi o 13 uhapšenih.


Košarka - Radnički bez podrške pred evropski debi\nNapisano u kategoriji Košarka, 16 oktobra, 2013\nPosle 10.oktobra 2009.godine, kada je kragujevački Radnički odigrao prvu utakmicu ABA lige, današnji dan ulazi u istoriju košarke u prestonici Šumadije zbog debitovanja i na evro pozornici. U Atini od 18 časova počinje prvi susret Kragujevčana u Evrokupu protiv Panioniosa, a Radnički će narednih deset utakmica prve faze igrati kao jedini predstavnik Srbije u ovom elitnom takmičenju na Starom kontinentu.\nUprkos značaju koje takmičenje nosi samo po sebi, drugo je „po snazi“, odmah iz Evrolige, Radnički u najnoviji takmičarski poduhvat ulazi uzdajući se samo u sopstvene snage i odane partnere koji podržavaju klub.Država koju Šumadinci predstavljaju, iako pozivana u više navrata, uključujući i pisanu formu i odlazak u Vladu, ni pre takmičenja, a ni sada, kada je počelo, nije poslala nikakav signal da je zanima Evrokup, niti njen jedini predstavnik. Miroslav Muta Nikolić, šef stručnog štaba Radničkog u iščekivanju večerašnjeg izlazka svojih izabranika na parket dvorane Heliniko izjavljuje:\n„U nezavidnom smo položaju pred evropski debi. Nismo mi očekivali da ćemo biti ispraćeni „kićenom buklijom“ u Atinu, ali sramota je da danas počinjemo takmičenje kao jedini predstavnik Srbije, a da nas do ovoga časa, od početka priprema, ama baš niko nikada nije pitao treba li nam išta. Da niko ne bude u zabludi, od danas ulazimo u okršaje sa stabilnim klubovima, finansijski potkovanim za početnih deset rundi koje slede. Kroz prizmu budžeta posmatramo, a ne može drugačije u profesionalnom sportu, mi smo košarkaška nejač Srbije“\nOvaj nemar države Nikolić ilustruje primerom kako je Radnički došao u prestonicu Grčke.\n„Mi smo u Atinu došli u sopstvenoj režiji. I sledeći put ćemo iz svog džepa da platimo sve troškove, ali neka nam onda neko iz države jasno da do znanja da Kragujevac nije Srbija, da Radnički nije srpska košarka, bez uvijanja. Svi naši dosadašnji apeli da uopšte predstavimo probleme, a kamoli nađemo i rešenje, apsolutno su neuspešni. Apelujem i iz Atine da kao predstavnik Srbije u Evrokupu zaslužujemo pošten tretman, status kao i drugi naši klubovi koji takođe putuju, a za razliku od nas, imaju već sklopljene ugovore sa „Air Srbijom“. Podsećam gospodu koja nas ignorišu, gorivo se kupuje, telefonom se komunicira i u unutrasnjosti, a ne samo u Beogradu. Da ne pominjem da nas nema, niti će nas verovatno biti, u TV-programima tokom ovih deset kola, a neće biti da samo beogradski klubovi zanimaju Srbe u Srbiji i dijaspori. Naravno da sport, pa i košarka, zanimaju medije zbog dobiti, ali i mediji treba da pruže javnosti informaciju nacionalnog ranga. To su samo neki od primera gde računamo na pomoć države, ne kao Muta, Grujin ili Kalinić, već kao klub koji reprezentuje državu Srbiju u drugom po značaju takmičenju u Evropi“\n– dodao je Nikoić.\nUprkos svim nedaćama, Nikolić navodi da niko u Radničkom nije obeshrabren ili demotivisan, samo je reč o revoltu koji tinja sve vreme priprema i tokom ovih desetak dana od kada je počela sezona ABA lige.\n„Za ova dva meseca intenzivnog rada, imali smo uspone i padove, ali svaki dobar rezultat i uspeh u ovim okolnostima nastaju iz entuzijazma, od uprave i stručnog štaba do igračkog pogona. Svetlosnu godinu smo udaljeni od finansijske podrške koju imaju drugi predstavnici Srbije u Evropi. Ja sam uvek bio zagovornik naše košarke, celu karijeru sam proveo u tom ubeđenju, biću neskroman pa ću da kažem da sam mnogo i pružio srpskoj košarci. Zato smatram da sam pozvan da pitam: da li su Radnički i Kragujevac potrebni našoj kosarci ili se sve svelo samo na Beograd? Želim da verujem da u ime kluba zaslužujem makar pošten odgovor“\n– izjavio je Miroslav Nikolić.


TRESESE BALKAN OD OVIH REČI: "OČEKUJTE PROMENE GRANICA!" | Vestinet.rs\nPočetna TEMA DANA\tTRESE SE BALKAN OD OVIH REČI: „OČEKUJTE PROMENE GRANICA!“\nPoručuje da Dejtonski sporazum za sada nema alternativu iako nije idealan. Naglašava i da u daljoj perspektivi očekuje promenu granica na Balkanu.\nProfesor doktor Darko Tanasković kaže da ne iznenađuje što Vašingtonski sporazum Prištinu nije obavezao na bilo šta.\nKako navodi, „oni ništa do sada nisu ispunili od onoga na šta su se obavezali“ i naglašava da ove godine možemo očekivati da se Priština ponovo kandiduje za prijem u Unesko.\nDarko Tanasković je rekao da je pred nama Božić koji je najvažniji hrišćanski praznik, jer je reč o rođenju Isusa Hrista, ali da je najradosniji praznik Vaskrs.\n„Između Božića i Vaskrsenja prelazi se jedan težak put, sve do Velikog četvrtka i Velikog petka kada su najtužniji dani i kada se sveće gase.\nAko to prenesete na našu sudbinu, sudbinu našeg naroda i našu individualnu sudbinu u ovim godinama, ja mislim da je tu pouka kako treba imati taj ontološki optimizam – da treba verovati da će svakako doći bolji dani, a činiti sve ono što stvarno smatramo da je ispravno, a ne ono što činimo zato što mislimo da bi trebalo raditi iz nekog drugog razloga“, poručuje Tanasković.\n„Tako važi i za nas – mi moramo da se borimo i kao Srbija i kao sprski narod i kao pojedinci za ono u šta verujemo i siguran sam da će doći u tom smislu bolji dani“, dodaje profesor.\nNa pitanje kako Srbi dočekuju ovaj praznik i da li su ujedinjeni, Tanasković kaže da moramo priznati da nisu potpuno ujedinjeni.\n„Ukoliko je sabornost jedna od najznačajnijih poruka svetosavlja, onda nju baš u potpunosti ne ispunjavamo i to u vezi sa nekim najznačajnijim pitanjima iz našeg naroda i naše sudbine“, rekao je Tanasković.\nGovoreći o mogućoj ponovnoj kandidaturi Prištine za prijem u Unesko, uprkos obavezi iz Vašingtonskog sporazuma da godinu dana neće aplicirati za članstvo u međunarodnim organizacijama, Tanasković kaže da „znamo svi da oni ništa do sada nisu ispunili od onoga na šta su se obavezali i što su potpisali, sem nešto manje značajno ukoliko bi bili naterani spolja pod nekim velikim pritiskom“.\n„Zato se ne treba ni iznenađivati što taj Vašingtonski sporazum, čija je sudbina sada prilično neizvesna, da bi njih obavezivao na bilo šta.\nJa mislim da ukoliko budu imali unutrašnje snage, s obzirom na tu vanrednu političku situaciju u samoj Prištini, oni svakako imaju plan da pokušaju posle šest godina, od 2015. kada su prvi put pokušali da se domognu Uneska, zato što je to jedan od njihovih prioriteta“, ističe Tansković.\n„Koliko će se to pokazati realno to ćemo tek da vidimo.\nMeđutim, mislim da mi u Srbiji imamo razloga za oprez i da moramo uložiti sve napore da i sa novom američkom administracijom, bez obzira na to što znamo odakle ona potiče, ali u međuvremenu se mnogo toga promenilo, ipak uspostavimo što bolje radne odnose“, navodi Tanasković.\n„Dejtonski sporazum za sada nema alternativu“\nPosle Bajdenove pobede sve su jači zahtevi za revizijom Dejtonskog sporazuma.\nU jednom intervjuu Tanasković kaže da je možda snaga Dejtonskog sporazuma baš u tome što su sve tri strane nezadovoljne.\nPoziva se na Henrija Kisindžera da su najveći sporazumi upravo oni u kojima su sve strane jednako nezadovoljne.\n„U situaciji u kojoj su zaista stavovi toliko suprotstavljeni, kao što je to slučaj sa Kosovom i Metohijom i Bosnom i Hercegovinom, jedino sporazum da su pođednako nezadovoljne sve strane može za izvesno vreme biti održiv“, naglašava profesor.\nIstiče da Dejtonski sporazum za sada nema alternativu.\n„Bez obzira na to koliko ima zahteva sa poznatih strana da se on menja, jednostavno Bosna i Hrecegovina ne bi opstala ukoliko bi Dejtonski sporazum, koji nije idealan ali je takav kakav jeste, bio suštinski ugrožen, a stalno ga pomalo ugrožavaju“, dodaje Tanasković.\nOdgovarajući na pitanje možemo li očekivati promene granica na Balkanu, Tanasković kaže da je to teško reći i vrlo nezahvalno.\n„Meni se čini da do trajnog rešenja na Balkanu, u nekoj prilično maglovitoj budućnosti, ne može doći ukoliko se granice uspostavljene posle Drugog svetskog rata, a posle toga menjane na jedan prilično proizvoljan način i uvek na štetu jednog naroda, pre svega srpskog, a neki misle i na njihov račun, ne budu promenile na način koji će obezbediti trajniju stabilnost. Ja u daljoj perspektivi očekujem promenu granica na Balkanu“, poručuje Tanasković.


Dimplex električni kamin Gisella crni cena, cene Srbija, prodaja Beograd Novi Sad Niš\nDimplex električni kamin Gisella crni cene\n- Bez emisije Bez oslobađanja CO2 Bez zaprljanja prostora Bez potrebe za sigurnom udaljenosti od kamina Bez mogućnosti požara Bez drva Bez velikih ulaganja Bez komplikovanih pravnih ograničenja Bez problema provetravanja Bez n... specifikacija\nBez emisije Bez oslobađanja CO2 Bez zaprljanja prostora Bez potrebe za sigurnom udaljenosti od kamina Bez mogućnosti požara Bez drva Bez velikih ulaganja Bez komplikovanih pravnih ograničenja Bez problema provetravanja Bez n\ncena od 53.950,00 din\nEPonuda nije internet prodavnica već Vam omogućava da brzo i lako nađete Dimplex električni kamin Gisella crni po najjeftinijoj ceni. Naš cilj je da kupci budu što bolje informisani o ponudi Dimplex električni kamin Gisella crni na tržištu Srbije. Vrlo lako nalazite željeni proizvod za kategoriju Kamini cene, ne morate da lutate od sajta do sajta za Dimplex Kamini, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dimplex električni kamin Gisella crni sa PRODAVCEM. EPonuda ne može da garantuje potpunu tačnost specifikacije i slika za Dimplex električni kamin Gisella crni. Pre kupovine, podatke za Dimplex električni kamin Gisella crni proverite na sajtu PROIZVOĐAČA.


► Vučić: Nikada više investicija nismo imali, to svi primećuju\n25.06.2019 | 14:50h ► 14:57h Beograd\n"Više bih voleo da je bolje raspoređeno, da je malo više otišlo u unutrašnjost nego u Beograd. U Beogradu prvi put posle 50 godina imamo fabrike. Ali ljudi sve dobro vide i znaju", izjavio je Vučić nakon što je na Sajmu naoružanja i vojne opreme "Partner 2019" obišao prvi isporučeni helikopter H-145M, koji je iz Erbasa izrađen za Vojsku Srbije.\nOn je to izjavio na optužbe opozicije da su vlasti smanjile investicije u infrastrukturu glavnog grada.\nVučić nije želeo da odgovara na pitanja vezana za političke teme, zbog prisustva gostiju iz Erbasa, pa je samo kratko rekao da situacija na severu Kosova "nije laka" po pitanju snabdevanja.\n"Nije laka situacija, ali ako smem da vas zamolim da ne pričamo o našim stvarima. Nije to da ja ne smem da pričam, smem ja da pričam šta hoću i pred (Angelom) Merkel i (Emanuelom) Makronom, nego neću da naše goste dovodim u neprijatnu situaciju", rekao je Vučić.\n105 miliona evra Erbasu za nabavku devet helikoptera H-145M\nPredsednik Srbije Aleksandar Vučić izjavio je danas da je Srbija platila 105 miliona evra Erbasu nabavku devet helikoptera H-145M za potrebe Vojske Srbije i MUP-a i najavio da će biti i novih naružbina od te kompanije.\nPredsednik Srbije Aleksandar Vučić ocenio je da je današnji napad na lidera Pokreta Slobodnih građana Sergeja Trifunovića posledica "postojanja ekstremnog dela društva" koje...


Sve izraženiji interes turskih investitora za Srbiju – SNEWS\nBy SNews 10. Maja 2021. 274 No comment\nPredsjednica Vlade Republike Srbije Ana Brnabić razgovarala je danas sa novoimenovanim ambasadorom Republike Turske u Srbiji Hamijem Aksoyom o bilateralnim političkim odnosima, privrednoj saradnji i rezultatima aktuelnih projekata koje Srbija ostvaruje sa ovom državom, saopšteno je iz Vlade Srbije.\nBrnabić je, kako se navodi, istakla da je izuzetno zadovoljna činjenicom da postoji sve izraženiji interes turskih investitora za naše tržište, naročito u nerazvijenim delovima Srbije.\nVeliki značaj, kako je objasnila, predstavlja i učešće turskih kompanija u infrastrukturnim projektima, među kojima se izdvaja izgradnja auto-puta Sarajevo–Beograd–Sarajevo.\nAmbasador Turske je naveo da u ovom trenutku u Srbiji posluje oko hiljadu turskih kompanija i da će se taj broj povećavati, zahvaljujući dobrim tržišnim uslovima i finansijskoj stabilnosti koju je Srbija postigla.\nOsim projekata u oblasti saobraćajne infrastrukture, on je istakao i značaj obnove kulturno-istorijskih spomenika u Srbiji, koja se odvija kroz pomoć Agencije za saradnju i koordinaciju (TIKA).\nNavodeći da je prije aktuelne pandemije turizam bio značajna oblast saradnje, Aksoj je istakao da postoji velika zainteresovanost za dalje unaprjeđenje saradnje u ovoj oblasti.\nPremijerka Srbije je izrazila zahvalnost turskoj državi na pomoći i donacijama medicinske opreme i zaštitnih sredstava tokom pandemije, kao i na saradnji pri međusovnoj evakuaciji građana.\nTakođe, Brnabić je ambasadoru Turske poželjela mnogo uspjeha u budućim diplomatskim aktivnostima.\nTagovi: Ana Brnabić Hami Aksoy Srbija Turska


Švajcarski Namics zapošljava još 100 softverskih inženjera u Srbiji • ŠSTK\nŠvajcarski Namics zapošljava još 100 softverskih inženjera u Srbiji\nŠvajcarska softverska kompanija Namics proširiće poslovanje na srpskom tržištu zapošljavanjem više od 100 softverskih inženjera u naredne četiri godine. Ova odluka je usledila nakon analize prethodnog dvogodišnjeg rada.\n– Cilj prilikom dolaska u Srbiju bio je da do decembra 2017. zaposlimo oko 50 inženjera. Međutim, nakon dve godine poslovanja odlučili smo da povećamo broj radnih mesta. Na našu odluku uticali su velika potražnja na tržištu, dobri poslovni rezultati u prethodnoj godini, uspešna realizacija projekata, ali pre svega kvalitet stučnjaka na koji smo naišli u Srbiji – objašnjava Ketrin Simon, direktorka Namicsove kancelarije u Beogradu.\nU Švajcarsko-srpskoj trgovinskoj komori u ovome vide veliku šansu za razvoj softverske industrije u Srbiji.\n– Ova investicija će dodatno povezati naša dva tržišta i dokaz je dobre saradnje srpske i švajcarske privrede. To što je jedna švajcarska softverska kompanija kao što je Namics odlučila ne samo da održi, već i da proširi svoje poslovanje, svedoči o ozbiljnosti Srbije kad je IKT sektor u pitanju. Namicsovo poverenje je još jedan od primera koji pokazuje da Srbija treba da bude ponosna na svoje softverske inženjere i ugled koji oni imaju na međunarodnom tržištu – ističe Ana Grujović, izvršna direktorka Švajcarsko-srpske trgovinske komore.\nNakon opsežne analize tržišta, Namics je otvorio kancelariju u Srbiji sa ciljem da zaposli 50 inženjera koji će raditi zajedno sa kolegama u Švajcarskoj i Nemačkoj. Ovo akcionarsko društvo zapošljava više od 500 profesionalaca u Beogradu, Cirihu, Sent Galenu, Minhenu, Frankfurtu i Hamburgu, a među njihovim klijentima su ABB, BASF, Daimler, Medela, Sika, Swisscom, USB, Viktorinoks i Ciriški aerodrom.\nAkcenat na društvenoj odgovornosti\nU poslednje dve godine Namics se integrisao u srpsko društvo, ne samo kao investitor, već i kao društveno odgovorna kompanija, pridajući posebnu pažnju edukaciji.\n– Primetili smo koliko Srbija polaže na reformu školovanja, angažuje se oko postizanja informatičke pismenosti i visokog obrazovanja. Sa ciljem da to podržimo objavili smo knjigu o kodiranju „Kodirajmo s Kodijem“ namenjenu najmlađima, koja će se uskoro naći u dečijim bibliotekama u Beogradu. Takođe, organizovali smo prvi ITgirls Hackathon i na taj način promovisali IT zanimanja među ženama – navodi Ketrin Simon.\nObjavljeno 9 decembra, 2016 Kategorije: Vesti Zapamtite stalni link Objavio Office SSCC


Stadion malih sportova - Boom93\nStadion malih sportova koji se gradi kod hale trebalo bi da bude u funkciji naredne godine.\nGrubi radovi na objektu koji grad košta oko 14 miliona dinara biće završeni do kraja novembra, kaže direktorka Sportskog centra Marija Milošević.\nGrad bi konačno, nakon četiri godine, trebalo da dobije objekat za mali fudbal, rukomet, odbojku i druge namene.\nNažalost, projektom nije predviđeno natkrivanje stadiona, tako da će moći da se koristi samo kada to vremenske prilike dozvoljavaju.\nMilošević kaže da to jeste propust, ali da je dugoročno u planu doprojektovanje koje će omogućiti da stadion bude u funkciji veći deo godine.\n„U projektnoj dokumentaciji to za sada nije u planu. Rešili smo, kada se objekat završi da konkurišemo za natkrivanje, da ne bi morao da se koristi samo tri meseca u toku godine. Izbor materijala zavisiće od projektanata, ali natkrivanje je svakako u planu", kaže ona.\nTribine budućeg stadiona malih sportova biće kapaciteta 600 mesta. Milošević smatra da je to dovoljan broj ljudi za namenu koju stadion ima.\n„600 ljudi je samo na tribinama. Naravno postoji prostor koji se nalazi oko samog terena, tako da će i osobe sa invaliditetom moći da prisustvuju svim tim kulturnim i sportskim manifestacijama. Stadion ukupno prima 1.000 ljudi sa svim delovima. Mislim da je to dovoljno za početak", rekla je ona.\nRanije su postojale najave da će se stadion tokom zimskog perioda koristiti kao klizalište. Direktorka Sportskog centra kaže da će to najverovatnije biti moguće od naredne zime. Iznajmljivanje klizališta u jednoj sezoni košta oko 30.000 evra, a kupovina sa svom pratećom opremom oko 150.000 evra, što je povoljnija varijanta za grad.


Volkswagen Golf i ove godine trijumfovao u TCR klasi na 24 sata Dubaija\n13 Jan 2019 - 00:48 Sport Link\nSamo su dva “folksvagen golfa GTI TCR” bila prijavljena za ovogodišnje, četrnaesto izdanje 24 časa Dubaija, ali se jedan od njih, onaj sa startnim brojem 112, upisao u pobednike.\nSlava je pripala posadi nedavno formiranog švajcarskog tima Autorama motorsport/Volf-Pauer rejsing u sastavu Menden – Danc – Metler – Taner – Ogej. Ovaj kvintet je za volanom DSG automobila iz Volfsburga prešao 545 krugova prosečnom brzinom od 122,06 km/h i trijumfovao na Dubai autodromu, s ubedljivom prednošću od 4 kruga u odnosu na prve pratioce.\nŠvajcarsko-nemačka postava provela je poslednja četiri sata u kontinuiranom vođstvu u TCR klasi, bila je prva i u TCE turing diviziji, dok je u apsolutnom poretku trke rangirana kao 26. od 74 učesnika.\nZa “folksvagen golf” ovaj rezultat je repriza prošlogodišnjeg, jer je i tada “VW” slavio na januarskoj 24-časovnoj trci, ali u rukama Likvi moli tima Engstler.\nDrugo i treće mesto ovoga puta je pripalo “kuprama TCR” holandskih ekipa Bas Kuten rejsing i Red Camel-Jordans.nl. Trećeplasirana posada zaostajala je 7 krugova za pobedničkom, a do najnižeg stepenika podijuma dospela je iako je u jednoj fazi trke njena “kupra” #101 morala da bude dovučena do boksa, jer je ostala bez benzina!\nNajzastupljeniji model u TCR klasi bio je “audi RS 3 LMS”, ali nijedan od pet prijavljenih automobila nije dospeo do podijuma, već su njihove postave morale da se zadovolje pozicijama 4, 5 i 6.\nU TCR klasi i TCE diviziji najpre je vodio osvajač pol-pozicije, “audi RS 3 LMS”DSG #188 belgijskog AC Motorsporta. Njegov prvi tehnički problem bio je kvar pumpe za benzin.\nVođstvo je potom preuzeo sestrinski model #129 tima LMS rejsing/Bas Kuten rejsing sa finskim pilotima za volanom, ali samo nakratko, jer je pad pritiska ulja ovaj auto poslao u boks i bacio ga na osmo mesto u diviziji.\nČelnu poziciju nasledio je britanski “audi” #138 Tima Dajnemiks, ali se i on tamo nije dugo zadržao: zbog problema s kočnicama, udario je u ogradu, prerpeo je velika oštećenja i morao da odustane na mestu.\nNi jedina “honda sivik tajp R TCR” u ovoj trci, KCMG auto #122 sa posadom iz Hong Konga, nije bila mnogo bolje sreće. Ekipa je posle privremenog vođstva u jedanaestom satu imala problem da pokrene “sivik” pri izlasku iz boksa i pala je na treće mesto. Još gore je tek usledilo: tokom noći, u vreme kada je bio drugi, japanski auto se iz još nepoznatih razloga zapalio, što mu je u Dubaiju i presudilo.\nČelnu poziciju nasledio je engleski “audi” #138 Tima Dajnemiks, ali se i on tamo nije dugo zadržao: posle udarca u ogradu pretrpeo je velika oštećenja i morao je da odustane na mestu.\nNi jedina “honda sivik tajp R TCR” u ovoj trci, KCMG auto #122 sa posadom iz Hong Konga, nije bila mnogo bolje sreće. Ekipa je posle privremenog vođstva u u jedanaestom satu imala problem da pokrene “sivik” pri izlasku iz boksa i pala je na treće mesto. Još gore je tek usledilo: japanski auto se tokom noći iz još nepoznatih razloga zapalio, što mu je u Dubaiju i presudilo.\nAutorama/Volf-Pauer “golf” ušao je u drugu polovinu 24-časovne trke kao lider u klasi i diviziji, jedan krug ispred AC Motorsport “audija” i 2 kruga ispred KCMG “honde”.\nIako je u zbiru proveo veći deo trke u vođstvu, AC Motorsport “audi” #188 nije uspeo da zadrži visoku poziciju. Opravka štete od sudara i posledičnog požara koštali su dragocenog vremena, pa je najbrži auto s kvalifikacija nastup završio peti.\nOd dvanaest automobila u TCR klasi, na cilj 24-časovnog Dubai maratona stiglo ih je šest, a još dva su prešla 60% distance pobednika (najmanje 327 krugova), čime su ispunili uslov da zabeleže plsaman. “Kupra” Zenge motorsporta sa potpuno mađarskom posadom osmi je i poslednji klasifikovani automobil – njegov nastup završen je požarom posle 373 pređena kruga.


Sedam fantastičnih dana na Zlatiboru - Dečje srce\nSedam fantastičnih dana na Zlatiboru\n34 dece i mladih sa smetnjama u mentalnom razvoju iz Beograda, Pančeva, Aranđelovca i Aleksinca imalo je priliku da se druži sa svojim vršnjacima na Zlatiboru od 14. do 21. februara 2013. godine na 58. po redu Školi života. Ovoga puta, učestvovali su i pobednici konkursa Hypo Alpe Adria Banke, dečak koji je osvojio nagradu za najlepšu novogodišpnju razglednicu, kao i dvoje učesnika koji su osvojili specijalne nagrade naših prijatelja iz Quadra Graphic-a. O njima je 24 časa brinulo 8 vaspitača, od kojih su troje iz Udruženja „Drugačiji Zajedno“ iz Niša, a jedan od vaspitača je iz Male Domske Zajednice iz Aleksinca.\nKako su izgledali naši čarobni dani na Zlatiboru? Kako bismo drugare učili zdravom načinu života, svako jutro smo započinjali jutarnjom gimnastikom, nakon čega smo imali doručak koji su spremili sami drugari, a zatim smo, puni snage, išli u osvajanje različitih delova Zlatibora. Nismo dozvolili da nas hladnoća ometa u svakodnevnim šetnjama, ali je prijao predah u obližnjim kafićima i grejanje uz tople čajeve. Svakog dana smo u popodnevnim satima organizovali kreativne radionice, na različite teme, a neke od njih su: ritam dana, ljubav, zimske čarolije, razglednica... Kruna svakodnevnog druženja i učenja su bile večernje tematske diskoteke (karaoke, maskembal, izbor za mis i mistera...), kojima se naši drugari najviše raduju, a ako još i dobiju diplomu za to veče... od uzbuđenja ne može da se zaspi do kasnih sati.\nDugo ćemo pamtiti ovih 7 dana savršenog druženja, šetnji, đuskanja, razgovora, ali i učenja različitih veština kao što su priprema obroka, briga o sebi i prostoru u kome živimo, snalaženje u prostoru koji nas okružuje, ponašanje na javnim mestima... Posebno bismo želeli da se zahvalimo našim saradnicima na ovoj Školi života, Udruženju „Drugačiji Zajedno“ iz Niša i Maloj domskoj zajednici iz Aleksinca, koji su ovoj Školi života uneli poseban duh i vedrinu. Takođe se zahvaljujemo svim našim donatorima koji su pomogli da organizujemo još jednu Školu života za decu i mlade sa smetnjama u mentalnom razvoju.


pink.rs | VULIN SLAVI ROĐENDAN: Lideru Pokreta socijalista članovi stranke uputuli čestitke\nVULIN SLAVI ROĐENDAN: Lideru Pokreta socijalista članovi stranke uputuli čestitke\nČlanovi Pokreta socijalista čestitali su rođendan predsedniku svoje partije Aleksandru Vulinu, poželevši mu dobro zdravlje i uspeh u daljoj borbi za bolji položaj Srbije i svih Srba.\nMinistru unutrašnjih poslova i predsedniku Pokreta socijalista, drugovi iz partije poklonili su portret izrađen tehnikom ulje na platnu i istakli da su ponosni na rad i borbu svog lidera za bolju i uspešniju Srbiju koga, kako su poručili, mnogi napadaju, ali ne zato što ne govori istinu, već zato što, bez obzira na lične konsekvence, ima dovoljno hrabrosti da tu istinu svakom otvoreno kaže i da je brani pred onima koji bi najradije da se istina zaboravi.\nMinistar unutrašnjih poslova i predsednik PS-a zahvalio se partijskim drugovima na rođenndanskim željama i istakao da je Pokret socijalista uvek bio na pravoj strani i da tu stranu ne menja.\n"Mi ćemo, kao i do sada, uvek biti na pravoj strani, uvek ići težim putem, kao što smo uvek i išli težim putem i mi nikada nećemo menjati stranu, kao što je nikada nismo ni menjali. Bili u vlasti ili opoziciji, bićemo podjednako uporni u svojoj političkoj borbi i podjednako ubeđeni u vrednosti onoga što radimo i za šta se zalažemo", poručio je ministar policije i lider Pokreta socijalista Aleksandar Vulin.\nEminović PS: Dok se pitaju Vučić i Vulin, Srbijom neće vladati mafijaško-dosovski savez\nDEJAN LISICA IZ POKRETA SOCIJALISTA: Hitno izbaciti Čanka i LSV iz gradske vlasti!\nIlić: Mi iz Pokreta socijalista smo ponosni na našeg predsednika Vulina i na njegovu borbu protiv mafije


Porše i Boing razvijaju leteće automobile › Made-in-Germany.rs\nNemački proizvođač automobila Porsche potpisao je memorandum o razumevanju sa američkom kompanijom Boeing, kojim se predviđa saradnja na razvoju koncepta električnih letećih premijum vozila sposobnih za vertikalno poletanje i sletanje.\n“Sporazum o razumevanju znači da će dve kompanije usmeriti aktivnosti na premijum tržište urbane mobilnosti u vazduhu i širenje gradskog saobraćaja na vazdušni prostor. Partnerstvo će se fokusirati na leteća, lična premijum vozila, a kompanije će ispitati njihov tržišni potencijal i moguću upotrebu u budućnosti”, kažu u Bonigu.\nIako je Porše tek nedavno ušao na tržište električnih automobila, već se fokusira na nove planove za budućnost i leteće automobile. U ovom projektu važnu ulogu će imati Porsche Engineering Services GmbH i Studio F.A. Porsche, koji će na razvoju novog vozila sarađivati sa inženjerima kompanije Boeing, navodi se u saopštenju.\n– Porsche i Boeing u ovo partnerstvo donose vrhunski inženjering, stil i inovacije kako bi se ubrzao razvoj urbane mobilnost u vazdušnom prostoru. Ova saradnja predstavlja nadogradnju naših napora za razvoj bezbednog i efikasnog ekosistema mobilnosti i pruža priliku za razvoj vrhunskog letećeg vozila sa jednim od vodećih automobilskih brendova – poručuje potpredsednik Boeing NeXt-a Steve Nordlund.\nPrema rečima šefa prodaje i marketinga u Poršeu, Detleva von Platena, kao proizvođač sportskih automobila, kompanija želi da poveća svoje domete i postane vodeća marka za premijim mobilnost, a to bi u dužem vremenskom roku moglo da znači da Porsche prelazi u “treću dimenziju putovanja”.\nPrema studiji Porsche Consultinga, tržište mobilnosti u vazdušnom saobraćaju znatno će porasti nakon 2025. godine, a rešenja mobilnosti u gradskom vazdušnom saobraćaju, sa nižim troškovima i većom fleksibilnošću, doprineće da se prevoz putnik odvija brže i efikasnije od postojećih konvencionalnih sredstava zemaljskog prevoza.


NACRT ZAKONA O BEZBEDNOSTI I ZDRAVLJU NA RADU: Usvajanje Zakona očekuje se do kraja 2019. godine\nNovi Zakon o bezbednosti i zdravlju na radu trebalo bi da bude usvojen do kraja 2019. godine, izjavio je državni sekretar u Ministarstvu za rad, zapošljavanje, boračka i socijalna pitanja Nenad Nerić.\n"Zakon se nalazi u postupku usvajanja u vladi i očekujemo da se do kraja ove godine usvoji i da stupi na snagu", rekao je Nerić na konferenciji "Bezbedan rad - zdrava budućnost".\nKonferencija je održana povodom obeležavanja Godine bezbednosti i zdravlja na radu i Evropske nedelje bezbednosti, a na skupu je istaknuto da je zdravo i bezbedno mesto za rad osnovno je ljudsko pravo i obaveza je svakog poslodavca i zaposlenog, kao i društvene zajednice da to pravo štiti.\nNerić je rekao da radnike u Srbiji čeka bolja budućnost, i da će, u skladu sa tim, biti donet novi Zakon o bezbednosti i zdravlju na radu.\n"Sledeće godine ćemo utvrditi kvalitetan informacioni sistem praćenja stanja iz kojeg ćemo moći da uočimo pojedine tačke sistema i da donosimo zaključke", naveo je Nerić.\nVlada Republike Srbije proglasila je 2019. godinom bezbednosti i zdravlja na radu, želeći na taj način da podigne svest o značaju bezbednosti rada zaposlenih, koja je od šireg društvenog interesa.\n"Sistem bezbednosti na radu je od ključnog interesa, jer se bavi ljudima, zaštitom života i zdravlja, a neposredno utiče na zadovoljstvo zaposlenih, time njihovu veću produktivnost i na konkurentnost naše privrede na ekonomskom tržištu. Samo velikim radom i trudom uspećemo svima da obezbedimo bolju budućnost", dodao je Nerić.\nDirektor uprave za bezbednost i zdravlje na radu Marina Furtula osvrnula se na najveće probleme bezbednosti na radnom mestu i ukazala na smrtne povrede na radu kojih je bilo 53 prošle godine.\nSmrtne povrede se najčešće dešavaju u delatnostima građevinarstva i prerađivačke industrije.\n"Želimo da smanjimo taj broj na minimum. Život je najvažniji i zato ćemo učiniti sve da sačuvamo živote zaposlenih", objasnila je Marina Furtula.\nOna kaže da je broj radnih mesta povećan i da je smanjena nezaposlenost, a to im, kaže, daje još veći podstrek da više pažnje posvete svim zaposlenim.\nBolja budućnost radnike očekuje ne samo uz izmene i dopune zakona, već i uz njihovo sprovođenje, zatim uz brojne obuke, savete, edukacije, ali i drakonske kazne onima koji ne poštuju propisane odredbe, poručeno je na konferenciji.


Piksi posetio "put pravih vrednosti" OKS-a i poručio: "Kad vam dosadi, vi me menjajte" - Telegraf.rs\n29/05/21 | 16:24 ≫ 16:45\nPiksi posetio "put pravih vrednosti" OKS-a i poručio: "Kad vam dosadi, vi me menjajte"\nSelektor Srbije posetio Olimpijski komitet\nIzložbu je danas posetio i selektor fudbalske reprezentacije Srbije i osvajač bronzane olimpijske medalje na Igrama u Los Anđelesu 1984. godine, Dragan Stojković, zajedno sa svojim pomoćnikom iz Japana, Kacuhito Kinošijem. Oni su u društvu predsednika Olimpijskog komiteta Srbije Božidara Maljkovića obišli kompletnu postavku izložbe “Put pravih vrednosti”.\nProlazeći pored olimpijskih medalja, plaketa, originalnih fotografija i uniformi sa Igara, Maljković i Stojković su se prisećali najuspešnijih momenata našeg sporta sa Olimpijskih igara, ali i Olimpijskih igara u Los Anđelesu koje su održane 1984. godine, na kojima je aktuelni selektor nastupao za fudbalsku reprezentaciju naše zemlje i osvojio bronzano odličje.\nOlimpijski fudbalski tim tadašnje Jugoslavije je meč za bronzanu medalju igrao protiv reprezentacije Italije pred 100.000 navijača na stadionu „Rouz Bol“ u Pasadeni. Reprezentacija Jugoslavije bila je bolja rezultatom 2:1, a na tom meču igrao je i Dragan Stojković, koji je na olimpijskom turniru odigrao pet mečeva.\nPredsednik Olimpijskog komiteta Srbije Božidar Maljković zahvalio se Draganu Stojkoviću na dolasku na izložbu i istakao da je Olimpijski komitet Srbije kuća svih zaslužnih olimpijaca koji su ponosno predstavljali našu zemlju na najvećem sportskom događaju, a jedan od njih jeste i aktuelni selektor naše fudbalske reprezentacije.\nVideo: Stojković: Kada vam bude dosadno - onda me menjajte\n- Moj veliki prijatelj Ivica Osim mi je davnih godina pričao o talentu Dragana Stojkovića, čiju sam karijeru kasnije pratio sa velikim interesovanjem naravno, kako igračku tako i trenersku. Marina trenutno radi kao trener u Japanu i uvek sa ushićenjem dočekam vesti koje mi šalje o počastima koje Piksi dobija u toj divnoj zemlji. Želim mom prijatelju dobre rezultate sa fudbalskom reprezentacijom Srbije i poručujem mu da je Olimpijski komitet Srbije i njegova kuća – rekao je Božidar Maljković nakon zajedničkog obilaska izložbe.\nDragan Stojković je nakon obilaska izložbe izrekao komplimente na račun Olimpijskog komiteta Srbije i istakao da je izložba „Put pravih vrednosti“ sjajan presek svih bitnih sportskih događaja iz istorije naše zemlje i istakao da mu učestvovanje na Olimpijskim igrama i osvajanje olimpijskog odličja do današnjeg dana ostaju u sećanju kao poseban uspeh.\n- Čestitke Olimpijskom komitetu Srbije na divnoj izložbi koja je priređena, zaista sam uživao u obilasku. Ova izložba govori o velikim uspesima jedne, uslovno rečeno, male zemlje. Govori o uspesima koje mi moramo da poštujemo i da nadograđujemo. Ovo je nešto čime Srbija može da se ponosi pred čitavim svetom i možemo ponosno da pokazujemo sportsko znanje i viteštvo koje nas krasi od kad sport postoji u Srbiji. Olimpijske igre u Los Anđelesu i dalje su jedna od mojih najlepših sportskih uspomena. Sećam se naravno dolaska u olimpijsko selo i posebno u sećanju ostaje utakmica za bronzanu medalju protiv Italije kojoj je prisustvovalo 100.000 ljudi koji su navijali za našu zemlju – rekao je gospodin Stojković nakon obilaska izložbe „Put pravih vrednosti“.\nIzložba „Put pravih vrednosti” ima za cilj da upozna širu javnost sa istorijatom i kontinuitetom olimpijskog pokreta, kao i njegovim značajem u našoj sredini od Kraljevine Srbije do danas, sa osvrtom na društveni kontekst i prilike u zemlji. Koncept izložbe podrazumeva tri usklađene celine od kojih svaku čine tekstualni, ilustrativni i digitalni elementi.\nPrva celina izložbe posvećena je idejama olimpizma, koje datiraju iz vremena Pjera de Kubertena, ličnosti koja je oživela duh Antičkih igara. Sadržaj druge celine predstavlja hronologiju učešća naših olimpijaca na Letnjim Olimpijskim igrama, od 1912. do 2016. godine, sa podacima o samim Igrama, društvenim okolnostima koje su ih pratile, i članovima naših delegacija, kao i manje poznate zanimljivosti u vezi s Igrama. Treća celina izložbe obuhvata arhitektonsko nasleđe beogradskih sportskih terena i objekata, nastalih u rasponu od dva veka (XIX i XX), a u kontekstu celokupne istorije i arhitekture Beograda u tom periodu.\nIzložbu „Put pravih vrednosti“ možete posetiti u Galeriji Srpske akademije nauka i umetnosti sve do 13. juna. Iako je prvobitno bilo predviđeno da izložba traje do 30. maja, zbog velikog interesovanja trajanje postavke je produženo za cele dve nedelje.\nVideo: Vidimo se u finalu: Piksijevo proročanstvo na odlasku i drama dok je pratio rezultat protiv Bajerna